Viewing 15 posts - 781 through 795 (of 1,042 total)\n← 1 2 3 … 52 53 54 … 68 69 70 →\n15.4.2017 at 20:07 #92296 Ilmoita asiaton viesti\nLaskitkos nyt oikein…\n15.4.2017 at 20:21 #92297 Ilmoita asiaton viesti\nTunkiolla on näin keväällä huoli tukkahiuslaitteestaan, kun linnut värkkää pesiään.\nTosin tuon nykyisen sais varmaan myytyä jollekkin putkimiehelle kierrehampuksi. Se ihan näyttääki siltä.\nRevankelista saa varoa myös herääviä raadonsyöjiä…\n15.4.2017 at 20:23 #92298 Ilmoita asiaton viesti\n15.4.2017 at 20:26 #92299 Ilmoita asiaton viesti\nPuolen yön maissa se muuttuu valkeaksi\nKiirastorstaina kirkosta sammu valot tai oikeammin kynttilät sammutetaan ja valot himmennetään ja urut vaikenevat. Kirkko muuttuu lilasta mustaksi (tai siis muutetaan, mustin kankain ja sisäpuolelta, ihan vaan ennen kuin joku ehtii saivarrella). Vaikuttavaa sekin.\n15.4.2017 at 20:57 #92300 Ilmoita asiaton viesti\nKyllä Tukiaisen helvettifanitukseen on herätty, ja useilla ”alan” maallisilla tahoilla mietitään miten tulisi suhtautua evankelistaan, joka haluaa kertoa ainoastaan helvetin eri tasoista, kuutioista joissa ihmisiä kidutetaan jne. Tavalla tai toisella tuo tulee loppumaan ainakin somessa ennen pitkää, tienvarsilla voi huutaa mitä tahansa – tämän päivän somessa ei enää. Esimakuahan tästä on jo saatu. Johanna Mia Tukiaisen kuumakivijauhannan jälkeen naama vaikuttaisi käyneen paremminkin kivimurskaamolla. Oikeasti, Johannan housuissa (omg, ei – e- ei sentään!) menisin nyt perinpohjaiseen lääkärintutkimukseen, ei vaan silikoniasioissa vaan vähän elintärkeämmissä. Kasvot kertovat sisäelinten pahasta jamasta, iho näyttää kellankirjavan muhkuraiselta ja todella rumalta. Vai onko se Onko nenäänkin tullut uusi lisäkyömy pääsiäisen kunniaksi? Jumalan rauhaa ja säteilyä ei todellakaan ole havaittavissa. Ja jos silmät ovat sielun peili, en viitsi sanoa minne palo Johannan silmissä viittaa. Syyllistyisin helvetillä fantasiointiin itsekin.\n15.4.2017 at 21:32 #92301 Ilmoita asiaton viesti\n15.4.2017 at 21:50 #92303 Ilmoita asiaton viesti\nEtte nyt ymmärrä tuollaisten missiojohtajien ajatusmaailmaa. Siihen ajatusmaailmaan kuuluu se, sttei ulkonäöllä ole oikein mitään merkitystä, ei nää hemmot itsekään pukeudu juhlapukuihin. Sortsit jalassa saattavat kulkea etelänmatkoilla ja jakaa niitä traktaatteja, se on sillätavalla maanläheistä. Hartaus ja mustiinpukeutuminen on hienojen ihmisten juttu ja hienojen ihmisten jutut on erikseen.\nNiin kauan kuin Johanna pysyy rajojen sisäpuolella tai keikkuu rajalla esim. vaatteiden suhteen, niin ei Joosuaporukoita haittaa. Hän on kumminkin entiseen verrattuna pukeutumistaan hillinnyt.\nJa tuonne laskettelemaan olisi voinut lähteä ihan kuka vaan. Kuka vaan voi jakaa ylläksellä traktaatteja, eihän sillä ole mitään Joosua-paitaa tai liiviä päällään.\nkun kerran Johanna sanoo olevansa uskova, vain se kiinnostaa missiojohtajaa. Kaikenlainen kummallisuus ymmärretään siten, ettei ihminen yhtäkkiä muutu yrityksistään huolimatta, vaan se on pitkä prosessi. Ja ylläkselle tuon porukan kanssa lähteäkseen ei tarvitse olla uskova, ei edes nuori. Kunhan bussissa on tilaa ja joku maksaa laskun.\n15.4.2017 at 22:17 #92310 Ilmoita asiaton viesti\nTuhnun huonon ihon syy on yksinkertainen:\n-helevetin paksu meikki yötä päivää pesemättä\n-aamusta alkanut kaljan kittailu, kalja on perseestä iholle ja muutoinin. (hartsi).\n-muut huumeet, kuka on nähdyt speedin tms pärstää, joka normi pitkänaikaisen käytön jälkeen.\n15.4.2017 at 22:58 #92320 Ilmoita asiaton viesti\n16.4.2017 at 00:19 #92321 Ilmoita asiaton viesti\nHuhhuh helinäkeiju! Hienoa että sait pitää kasvosi.\njotkut ottaa aurinkoa kamalasti. Se ei voi tehdä hyvää iholle. Talvellakin maataan solariumissa. Pisamat, vaikka ovatkin hienoja, kertovat, että iho on herkkä auringolle. Pisamaisten ei kannattaisi uhmata kohtaloaan kärtsäämällä auringossa ja vielä solariumissa. Hurja sekin Jasminen ihosyöpä, kun senkin jälkeen on tainnut nauttia auringossa makailusta. Nuori ihminen ja kaikkea. :0\n16.4.2017 at 00:32 #92322 Ilmoita asiaton viesti\nHelinäkeiju. Hieno tarina.\n16.4.2017 at 01:19 #92323 Ilmoita asiaton viesti\nEnjoying of relaxing evening in Ylläs, Lapland\nby the fire warming me up, giving Bibles and tracks for many different people, had a dinner of reindeer and in my hotel room I’m reading the New Testament and the Psalms, as well as Billy Graham book; and this book is just awesome!!!!\nRentouttavan takkatulen ääressä Lapissa, poroillallinen ja olen evankelioinut erästä miestä pidemmän aikaa sekä annoin ulkomaalaisille turisteille trakuja\nHotellihuoneessani on luettavani Uusi Testamentti ja psalmit, sekä tämä Billy Grahamin kirja on aivan LOISTAVA!!!! Se on puhdasta evankeliumia, ei mitään muuta!! ✝ Siunattua pääsiäistä ja rauhallisia unia kaikille! Amen\nMarkus Hxxxxxx Tunne Jeesus…Ja tee hänet tunnetuksi!!\nJohanna Mia Tukiainen Amen! Teen kutsumukseni mukaan; sitä mihin Jumala minut kutsui, eli pelastamaan sieluja taivaankotiin! 19 min\nMia Dxxxxxxx Uxxxx Amen\nJohanna Mia Tukiainen Read the Psalms!!!! Lukekaa Psalmeja!!!! Voimallinen suoja Psalmi 91 ”Korkeimman Suojelus.” Jeesuksen veressä on voima yli kaiken muun, henkivallat pakenevat kauhuissaan verenvoimaa karkuun! Amen! 3 min\n16.4.2017 at 02:28 #92328 Ilmoita asiaton viesti\nJolene_fin on näköjään tunkin uudet instasivut. Siel se ylläksel takan edessä tönöttää ??\n16.4.2017 at 03:55 #92329 Ilmoita asiaton viesti\nKyllä mää nyt ihmettelen kateellisen näätänä täällä viikset väpättäen, että millä rahalla revankelista tekee tuon kaiken? Hotellii, kylpylää, ravintolaruokaa? No jos ”töissä” on ollut viimeisen puolen vuoden sisään pari kertaa ja lehtijuttukin toki oli niin silti. En usko enää tossukan rahoihin, äitikö tuon kaiken maksaa? Vai onko revankelistan työ tosiaan tuonut tuloja?\n16.4.2017 at 05:26 #92330 Ilmoita asiaton viesti\nOlen evankelioinut erästä miestä pidemmän aikaa sekä annoin ulkomaalaisille turisteille … trakuja\nhmm. Mitä täällä/siellä tapahtuu. Tuksuaaninen ”evankeliointi” tarvitsisi suomennosta.


Sensoria ei säväytetä pelkillä faktaluetteloilla – näin kirjoitat paremmin historian yo-kokeessa | Historia | Abitreenit | yle.fi\nKuvituskuva Abitreenien sensorin vinkit -juttuun. Kuva: Annukka Palmén-Väisänen/Shutterstock Abitreenit\nJulkaistu 22.11.2017 - 00:01 . Päivitetty 05.12.2017 - 16:38\n1. Pysy annetussa aikahaarukassa\nHistorian kokeessa operoidaan ajallisen muutoksen kanssa. Ajan hahmottaminen on tärkeää, sillä muuten vastaaja saattaa kirjoittaa tarpeettomasti sellaista, mitä ei tehtävässä kysytä.\nJan Löfström on huomannut, että silloinkin, kun kysytty aikahaarukka on jo tehtävänannossa, läikkymistä aikajakson ulkopuolelle, erityisesti sen jälkeiseen aikaan tulee tekstikentissä vastaan.\nSyksyn 2017 yo-kokeessa kysyttiin kylmän sodan alkamisesta näin:\nMinkälaisiksi toisen maailmansodan voittajavaltioiden suhteet kehittyivät sodan päättymisestä 1950-luvun alkuun?\nOsa kokelaista oli kirjoittanut paljon pidemmälle kuin 50-luvun alkuun, esimerkiksi Kuuban ohjuskriisistä, vaikka se tapahtui vasta 60-luvun alussa, eikä sitä siksi haettu tässä tehtävässä.\n– Aikarajojen ylitykset eivät tuo virhepisteitä, mutta emme myöskään palkitse siitä, että vastaaja esittelee tietoa, jotka menevät kysytyn asian ulkopuolelle, Löfström sanoo.\nLöfström kannustaa kokelaita täsmentämään, mistä ajasta kirjoittaa. Esimerkiksi antiikkia koskevassa tehtävässä olisi syytä tarkentaa, mitä kohtaa tästä yli tuhatvuotisesta aikakaudesta käsittelee.\n– On epätyydyttävää, jos antiikki-tehtävässä ei käy mitenkään ilmi, missä ajassa liikutaan. Ei tarvitse tarkkaa vuotta sanoa, mutta olisi kiva nähdä, mistä vuosisadoista suunnilleen on kyse, Löfström sanoo.\n2. Ymmärrä, että käsitteiden merkitys muuttuu eri aikakausina\nEdelliseen vinkkiin liittyy myös se, että käsitteet voivat olla aikaan sidottuja. Tällainen on esimerkiksi orjuus. Antiikin orjuus on eri asia kuin Yhdysvaltojen etelävaltioiden orjuus 1800-1900-luvuilla.\n– Puhumattakaan maaorjista Euroopassa keskiajalla tai Venäjällä 1800-luvulla. Tämän ja vastaavien käsitteiden kohdalla vastaajan on hyvä tiedostaa, että eri aikakausina niiden sisältö on erilainen, Löfström sanoo.\nLöfström mainitsee myös kolonialismin ja imperialismin käsitteet. Ne ovat lähes samansisältöisiä (siirtomaita riistävää suurvaltapolitiikkaa), mutta niillä viitataan eri aikoihin: kolonialismilla 1500-1600-lukuihin, imperialismilla 1800-jälkipuoliskoon ja 1900-luvun alkuun.\n– On vakuuttavampaa, jos niitä osaa käyttää oikeissa historiallisissa konteksteissa. Ei siinä maailman suurimmasta virheestä ole kyse, jos näitä käyttää sekaisin, mutta ne ovat juuri sellaisia historiallisia käsitteitä, jotka ankkuroituvat tiettyihin aikakausiin, Löfström sanoo.\n3. Opi käsitteet seuraamalla mediaa\nHistorian opiskelussa median seuraamisesta on Löfströmin mukaan selkeää hyötyä ainakin kahdesta syystä. Osa yo-koetehtävistä tulee hyvin lähelle nykypäivää, kuten vaikkapa Lähi-idän problematiikka. Ei ole väärin viitata aivan viimeaikaisiin tapahtumiin, jos se sopii aiheeseen.\n– Median seuraaminen antaa abiturientille laajaa yleistä tietämystä, jota voi hyödyntää koetilanteessa, Löfström sanoo.\nToinen syy seurata mediaa on, että sieltä voi oppia käsitteiden tosielämän merkityksiä, kun näkee, miten niitä käytetään arkisessa ympäristössä.\n– Historiassa monet käsitteet eivät ole niin napakasti määriteltävissä kuin vaikkapa fysiikassa, kemiassa tai biologiassa. Historian käsitteet ovat väljempiä, Löfström sanoo.\n– Globalisaatio on hyvä esimerkki. Kuka osaisi määritellä sen viidellä sanalla – tai edes kahdellakymmenellä. Oppikirjat totta kai antaa jonkinlaisen suunnan siitä, mutta kuitenkin käsite otetaan haltuun vasta niiden käyttöä havainnoimalla.\nJotkut, esimerkiksi maantieteelliset käsitteet, voivat Löfströmin mukaan olla häilyviä, kuten Lähi-itä. Tämän voikin tuoda esiin omassa vastauksessa.\n– Ei ole yhtään huono juttu, jos vastauksessa lyhyesti toteaa, että tällaiset käsitteet saattavat olla tulkinnanvaraisia, Löfström kannustaa.\n4. Lue huolella, mikä verbi tehtävänannossa on\nTehtävänantoon sisältyy usein paitsi aiheen rajaus myös miten vastaajan tulisi sitä käsitellä. Löfström kehottaa kiinnittämään huomiota tehtävänantojen verbeihin, koska sillä on merkitystä, miten tehtävä on asetettu.\nJos tehtävässä on käsky:\nvertaile, täytyy kertoa, mikä vertailtaville asioille on yhteistä, mistä yhtäläisyydet ja erilaisuudet johtuvat. Pelkkä vertailtavien asioiden faktojen listaaminen ei riitä, jos niitä ei vertaile keskenään. Vastauksen tulisi olla jäntevä.\nEsim: Tehtävä 1. Vertaile orjien yhteiskunnallista asemaa antiikin aikana ja Yhdysvalloissa 1800-luvulla.\nerittele, analysoi tai pohdi, täytyy purkaa asia, esimerkiksi aineisto tai väittämä, pienempiin osiin ja käsitellä sitä osa kerrallaan. Mitä esimerkiksi tilastossa näkyy, millaisia erilaisia muutoksia on tapahtunut.\nEsim: Tehtävä 7. ”Kirkolla oli merkittävä vaikutus suomalaisten elämään Ruotsin vallan aikana”. Pohdi esimerkkien avulla tämän väitteen osuvuutta.\ntulkitse, täytyy purkaa auki, mitä joku aineisto kertoo. Pitää poimia siitä olennainen ja osoittaa tekstissään ymmärtävänsä aineistoa ja sen luonnetta esimerkiksi poliitikon puheena tai pilapiirroksena.\nEsim: Tehtävä 9.1. Tulkitse kuvan (postikortti vuodelta 1906) sanomaa.\narvioi, täytyy sekä tulkita aineistoa että esittää siitä oma punnittu tuomionsa, mikä aineistossa tai väittämässä on uskottavaa. Pitää käsitellä aineistoa oman ajattelun kautta, ottamalla kantaa. Arviointitehtävä on tehtävätyypeistä vaikein, “ajattelun taitojen huipentuma”, kuvailee Löfström.\nEsim: Tehtävä 8.2. Vertaile historiallisissa asiakirjoissa esitettyjä väitteitä toisen maailmansodan jälkeisestä tilanteesta Itä-Euroopassa ja arvioi niiden paikkansapitävyyttä.\n5. Kirjoita kriittisesti, analyyttisesti ja johdonmukaisesti\nTällä vinkillä Löfström haluaa muistuttaa vastaajia siitä, että vaikka hyvä vastaus rakentuu pätevien tietojen varaan, pelkkä faktaosaaminen ei kuitenkaan riitä.\n– Joskus tulee sellaisia vastauksia eteen, joissa on kyllä dataa, mutta epäjohdonmukaisesti kirjoitettuna. Tiedon varassa ei ole kehitelty kriittistä, analyyttistä tarkastelua, jota tehtävänannossa on pyydetty, Löfström sanoo.\nKoska faktatieto on vain osa pisteytystä, sensorin on vaikea vastata tyypilliseen abeja kokeen jälkeen mietityttävään kysymykseen “kuinka paljon menee pisteitä, jos unohdin mainita tuon ja tuon asian". Kriittisyys, analyyttisyys ja loogisuus ovat myös tärkeitä arviointikriteereitä.\nLöfström kehottaa tutustumaan vuonna 2016 laadittuun taulukkoon, jossa on avattu hyvän vastauksen ulottuvuuksia. Taulukko löytyy YTL:n hyvän vastauksen piirteistä.\nHistoria ja yhteiskuntaoppi ovat sisaraineita, joten historian kirjoittajille voi olla hyötyä lukea myös Jan Löfströmin vinkit yhteiskuntaopin kirjoittajille.\nSensorin vinkit on Abitreenien juttusarja, jossa YTL:n asiantuntijat jakavat neuvoja lukiolaisille yo-kokeisiin. Kaikki sarjan artikkelit löydät täältä.\n‹ Reaali I – yo-kokeet, koelähetys ja sensorien vastaukset Sähköinen yo-koe ja aineistotehtävät – miten suoriutua kunnialla aiempaa laajemmista ja monimuotoisemmista aineistoista? ›


Sisäministeri Ohisalo kommentoi poliisin toimia mielenosoituksessa viikonloppuna\n5.10.2020 • Päivitetty 5.10.2020 17:42\nValtakunnansyyttäjä aloittaa esiselvityksen lauantaisen Elokapina-mielenilmaisun yhteydessä tapahtuneesta poliisin voimankäytöstä. Valtakunnansyyttäjän mukaan esiselvitys koskee sitä, aloitetaanko asiassa esitutkinta. Poliisin toiminnasta on tehty rikosilmoitus, joka on toimitettu valtakunnansyyttäjän toimiston poliisirikosten käsittely-yksikköön.\nLue lisää: Asiantuntija: Kaasusumuttimen käyttö rauhanomaisia mielenosoittajia vastaan oli ylimitoitettua, poikkeaa poliisin aiemmasta linjasta\nPoliisin mukaan mielenosoittajien annettiin rajoittaa Unioninkadun liikennettä parin tunnin ajan, vaikka se oli vastoin sitä, mitä mielenosoituksesta oli ennakkoon sovittu. Apulaispoliisipäällikkö Heikki Kopperoisen mukaan tilanteesta piti tehdä uusi riskiarvio, kun osa tästä ryhmästä siirtyi Kaisaniemenkadulle.\nKeskustelu on avoinna 6.10. klo 23 asti.\nElokapinaPoliisiMaria OhisaloKotimaaSuomalaiset poliitikotMielenosoituksetSisäministeriöKansalaistoimintaYmpäristöaktivismiHelsingin poliisilaitosHelsinkiPoliisitoimiSuomen poliisilaitoksetSisäpolitiikkaEi-tappava aseTiedotteetPelastustoiminta


Neste Jacobs juhlistaa EPCM-palveluidensa valmistumista Suomen ensimmäisessä LNG-terminaalissa Porissa | Neste\nNeste Jacobs juhlistaa EPCM-palveluidensa valmistumista Suomen ensimmäisessä LNG-terminaalissa Porissa\n12.9.2016 klo 11\nNeste Jacobs, kansainvälisiä teknologia-, suunnittelu- ja projektinjohtopalveluita tarjoava yritys, on saanut menestyksekkäästi päätökseen Porin LNG-terminaalin EPCM-projektin Skangasille. Projekti on toteutettu vuosina 2014 - 2016. Porin 30 000 m³:n LNG-terminaali sisältää viimeisimmän teknologian mukaisia ratkaisuja laivojen lastin purkamiseen, nestemäisen maakaasun varastointiin ja säiliöautojen kuormaamiseen. LNG:tä voidaan myös lastata terminaalilta bunkraus- eli tankkausaluksille, minkä lisäksi terminaalilta on maakaasun yhdysputki teollisuusalueelle.\nLNG-terminaalin turvallinen toiminta perustuu Neste Jacobsin laajoihin prosessiriskianalyyseihin ja automaation turvallisuusarviointeihin, jotka on suoritettu projektin suunnitteluvaiheessa.\nPorin terminaalin yksi merkittävimmistä ominaisuuksista on terminaalin laajamittainen automatisointi, mikä mahdollistaa jopa terminaalin operoinnin etäohjauksella. Porin LNG-terminaali avattiin kaupalliseen käyttöön heinäkuussa 2016.\n"Olemme ylpeitä, että olemme saaneet mahdollisuuden toimia EPCM-urakoitsijana Skangasin LNG-terminaaliprojektissa", sanoo Jarmo Suominen, Neste Jacobsin toimitusjohtaja. "Tämän teknisesti haastavan projektin myötä asiantuntijamme Porvoossa ja Turussa ovat entisestään vahvistaneet LNG-prosessointiasiantuntemustamme Neste Jacobsilla, minkä johdosta olemme kärkipaikalla kaasuteollisuudelle palveluita tarjoavien pohjoismaisten insinööritoimistojen joukossa."\n"Porin terminaali on Suomen ensimmäinen LNG-terminaali, ja me Skangasilla olemme tyytyväisiä saatuamme tämän haastavan projektin suunnitellusti päätökseen. Tämä terminaali sisältää paljon uutta teknologiaa ja automaatiota, minkä johdosta odotamme selkeää ja toimintavarmaa terminaalin operointia tuleviksi vuosiksi", kertoo Tommy Mattila, Skangasin myynti- ja markkinointijohtaja.\nJarmo Suominen, toimitusjohtaja, Neste Jacobs Oy, jarmo.suominen@nestejacobs.com, +358 50 458 3399\nTommy Mattila, myynti-ja markkinointijohtaja, Skangas, tommy.mattila@skangas.com, +358 40 58 19247\nNeste Jacobs on ensisijainen valinta vaativien teknologia-, suunnittelu- ja projektinjohtopalveluiden ratkaisujen toimittajaksi. Asiakaskuntaamme ovat öljy-, kaasu-, petrokemian-, kemian-, biojalostus-, biokemian-, biofarma- ja elintarviketeollisuuden sekä teollisen infrastruktuurin (terminaalit, satamat, sähkönjakelu, vedenkäsittely ja tehdasautomaatio) yritykset. Meillä on 60 vuoden kokemus teknologiakehityksestä, investointihankkeiden toteutuksesta ja kunnossapidosta sekä toiminnan tehostamisesta Euroopassa, Pohjois- ja Etelä-Amerikassa, Aasiassa ja Lähi-idässä. Pohjoismaisten kotimarkkinoidemme lisäksi panostamme globaaleihin kasvumarkkinoihin. Työllistämme 1300 ammattilaista maailmanlaajuisesti.www.nestejacobs.com\nLNG-yhtiö Skangas on johtava toimija pohjoismaisilla LNG-markkinoilla. Yhtiö toimittaa LNG:tä merenkulun, teollisuuden ja raskaan maaliikenteen tarpeisiin. Autamme asiakkaitamme saavuttamaan ympäristö- ja operatiiviset tavoitteensa tarjoamalla tehokkaita ja vakaita LNG-toimituksia. Skangasilla on LNG-tuotantolaitos Risavikassa Norjassa, Porvoossa Suomessa, LNG-terminaalit Norjan Ørassa, Ruotsin Lysekilissä ja Suomessa Porissa. Yhtiö on mukana Tornio MangaLng -yhteishankkeessa rakentamassa Tornioon LNG-terminaalia, joka valmistuu 2017. Skangas on suomalaisen luonnonkaasujen osaajan Gasum Oy:n tytäryhtiö, jonka osakkaina ovat Gasum Oy (51 %) ja norjalainen Lyse Energi AS (49 %). www.skangas.com


Asukkaat kävivät kuumana Talvivaaralle yleisötilaisuudessa: "Ei olemassaolo-oikeutta"\nAsukkaat kävivät kuumana Talvivaaralle: ”Ei olemassaolo-oikeutta”\ntorstai 16.10.2014 klo 22:23\nViranomaisten järjestämän Talvivaara-tilaisuuden yleisö arvosteli voimakkaasti kaivoksen vesistövaikutuksia Sonkajärvellä Ylä-Savossa.\nPekka Rönkkö syytti Talvivaaraa saastuttamisesta ja vaati vesiasioita pikaisesti kuntoon. MIKA RINNE\nTalvivaaran toissavuotisen turman jäljiltä kolmen järven vedet ovat yhä pilaantuneita. ESA HILTUNEN\nEukonkanto-kilpailuista tunnetulla Sonkajärvellä kannettiin torstaina joukolla huolta Talvivaaran nikkelikaivoksen vesistövaikutuksista. Sonkajärven kunnan sekä Pohjois-Savon ja Kainuun ely-keskusten järjestämään yleisötilaisuuteen osallistui noin sata ihmistä.\n– Lähijärvet saastutetaan ja nyt suunnitellaan purkuputkea, jolla kaivosvedet ohjataan kauempana olevaan vesistöön. Kaivoksella ei ole olemassaolo-oikeutta ennen kuin vesiasiat on kunnossa, sonkajärveläinen Pekka Rönkkö jyrähti.\nTalvivaaran puolesta arvosteluun vastasi osastopäällikkö Veli-Matti Hilla, jonka mukaan kaivosalueella puhdistetun poistoveden laatu on selvästi luparajoja parempaa. Hillan sanat eivät vakuuttaneet vieremäläistä maatalousyrittäjä Raili Eskelistä.\n– Miten maidontuotannolle elintärkeä puhdas vesi saadaan turvattua Ylä-Savossa, jos kaivos pilaa vesistöä, Eskelinen pohti.\nHän peräsi myös virkamiehiltä topakampaa toimintaa vesistön tilan valvonnassa ja virheisiin puuttumisessa.\nKainuun ely-keskuksen luonto- ja ympäristövastuu -yksikön päällikkö Sari Myllyoja puolustautui kertomalla, että viranomaiset tarkkailevat vesistön tilaa laajalla rintamalla. Vastaus sai osakseen tyytymätöntä hymähtelyä yleisön joukosta ja se kuvastaa kansalaisiin juurtunutta epäluottamusta Talvivaaran viranomaisvalvontaa kohtaan.\nJärvien vedet yhä pilalla\nKainuun ely-keskuksen tilannekatsauksen mukaan marraskuun 2012 kipsisakka-allasonnettomuudesta peräisin olevat metallit ovat edelleen kaivoksen lähellä sijaisevien Kalliojärven, Kivijärven ja Salmisen vesissä. Metallipitoisuudet ovat näissä järvissä eliöstölle haitallisella tasolla ja järvien vettä ei suositella käytettäväksi peseytymiseen tai löylyvetenä.\nKaivoksen päästöt ovat nostaneet myös Jormasjärven natrium-, sulfaatti- ja mangaani-pitoisuuksia. Laakajärven pintavesissä on tapahtunut pientä parannusta, mutta vastaavasti syvänteissä tilanne on huonontunut.\nTerveyden ja hyvinvoinnin laitoksen mukaan Jormasjärven ja Laakajärven, sekä niiden alapuolisten vesistöjen vesiä voidaan kuitenkin käyttää normaalisti virkistyskäytössä.\nMIKA RINNE Sonkajärvi


Tampereen Tähtikatu sai kuusi uutta tähteä [Tampereen kaupunki - Tampereen kaupunki - Ajankohtaista - Tiedotteet - 2020 - Lokakuu]\nJulkaistu 8.10.2020 9.30\nTapio Korjus on rakentanut kansainvälisesti merkittävän musiikkituottajan uran levy- ja kustannusyhtiöyrittäjänä, agenttina, promoottorina ja managerina. Uransa aikana hän on työskennellyt useiden eri genrejen kanssa, erikoistuen muun muassa jazziin ja maailmanmusiikkiin. Hän on toiminut monien kansainvälisten populaarimusiikin artistien ensimmäisten Suomen keikkojen promoottorina sekä työskennellyt monen merkittävän kansainvälisen uran tehneen artistin managerina. Korjus oli vaikuttamassa siihen, että maailmanmusiikin merkittävä festivaali WOMEX saapui Tampereelle vuonna 2019. Hän on myös Musiikki & Median perustajajäsen. Korjuksen perustama levy-yhtiö Rockadillo on julkaissut 150 levyä.\nEppu Normaali on maamme suosituimpia aktiivisia rock-yhtyeitä. Yhtye on julkaissut yhteensä 15 studioalbumia, joista kymmenen on myynyt platinaa ja viisi kultaa. Yhteensä yhtye on myynyt yli 1,5 miljoonaa levyä ja sen tuplakokoelma, Repullinen hittejä, on Suomen kaikkien aikojen toiseksi myydyin levy.\nNightwish on menestynein suomalainen yhtye kokonaisuudessaan yli kahdeksan miljoonan levymyynnillään. Nightwish on saanut 15 Emma-palkintoa. Kiteeltä kotoisin oleva vuonna 1996 perustettu sinfonista metallia esittävä yhtye nosti 90-luvulla sinfonisen metallin maailmansuosioon. Yhtyeen useimmat kappaleet säveltää ja sanoittaa kosketinsoittaja ja yhtyeen johtohahmo Tuomas Holopainen. Nightwish teki Suomen rockhistoriaa vuonna 2015 esiintymällä ensimmäisenä suomalaisena yhtyeenä Lontoon Wembley Arenalla pääesiintyjänä loppuunmyydylle katsomolle.\nSopraano Karita Mattila on kansainvälisesti menestyneimpiä suomalaisia oopperalaulajia. Maailmanlaajuista mainetta hän sai vuonna 1983, kun hän voitti Cardiffissa BBC:n Singer of the World -laulukilpailun. Sitä ennen vuonna 1981 hän oli voittanut Lappeenrannan valtakunnalliset laulukilpailut. Mattila nousi kansainvälisen oopperamaailman huipulle 90-luvulla. Hän on myydyin klassisen musiikin suomalaistaiteilija, kolme levytystä on myynyt kultaa ja kaksi platinaa. Mattila on saanut Grammy-palkinnon parhaasta oopperalevytyksestä vuosina 1998 ja 2004, hänet on palkittu Ranskan kulttuurikunniamerkillä, Pro Finlandia -mitalilla ja MTV:n kulttuuripalkinnolla.\nIsmo Alanko on säveltäjä, sanoittaja ja laulaja, joka on toiminut muun muassa Hassisen koneen, Sielun Veljien ja Ismo Alanko Säätiön keulahahmona. Alanko juhlistaa tänä vuonna 40-vuotistaiteilijauraansa ja 60-vuotissyntymäpäiviään. Alanko on saavuttanut 16 kultalevyä ja kahdeksan platinalevyä, saanut Juha Vainion sanoittajapalkinnon vuonna 2003, kaksi Emma-patsasta vuoden miessolistina vuosina 1998 ja 2002 ja Erikois-Emman vuonna 2001.\nIskelmälaulaja Paula Koivuniemi on saanut urallaan 13 kultalevyä, yhden platinalevyn ja yhden tuplaplatinan, myös Leidit levyllä -albumi myi kultaa. Hän on ollut suomalaisten kestosuosikki 1960-luvulta alkaen. Monet Koivuniemen kappaleista ovat suomalaisten hyvin tuntemia. Koivuniemi on vuodesta 1982 ollut ohjelmatoimisto PKK-viihde ky:n toimitusjohtaja.\nSivistys- ja kulttuurilautakunnan puheenjohtaja, apulaispormestari Johanna Loukaskorpi korostaa, että Tampereen laajeneva Tähtikatu on upea huomionosoitus musiikkialan huippuosaajille.\n- Uusissa tähdissä näkyy tänä vuonna vankka vuosikymmeniä jatkunut suosio ja tähtien saajien merkittävä asema suomalaisen musiikin saralla joko kansallisesti tai kansainvälisesti, hän toteaa.\nTähtikatu juhlistaa ja kunnioittaa kotimaisen ja kansainvälisen musiikkialan keskeisiä toimijoita Manserockin synnyinsijoilla Tampereella. Vuonna 2019 Tähtikadulle ikuistettiin Cheekin, Juice Leskisen, Popedan, Katri Helenan, Jean Sibeliuksen, Kaija Saariahon ja Epe Heleniuksen tähdet. Vuosittain julkaistaan 3-8 uutta tähtien saajaa. Yleisön ääni painaa tähtien valinnassa jatkossakin. Lisäksi joka toinen vuosi katuun lisätään tähti kahdelle edelliselle Tampere Music Award -voittajalle.


Myyty - VSA - HP Elitebook 8470p - 250€ (14" i7 SSD) | MuroBBS\nEtusivu Muropaketin kauppa: Myydään > Kannettavat tietokoneet >\nMyyty VSA - HP Elitebook 8470p - 250€ (14" i7 SSD)\nViestiketju alueella 'Kannettavat tietokoneet' , aloittaja Zilejiko, 05.03.2018.\nMyynnissä yritysläppäri joka ollut itsellä opiskelukäytössä todella vähän. Kaikki toimii hyvin, ei mitään ongelmia. Läppärin kannessa on tosin naarmuja yhdessä kohdassa. En löytäny kuittia tai takuuta sähköpostistani.\nSuoritin/Prosessori: i7-3520M @ 2.9 GHz\nMuisti/Ram: 8GB DDR3\nNäytönohjain: Integroitu HD 4000\nKiintolevy tällä hetkellä ihan täynnä ja kone käynnistyy työpöydälle 14 sekunnissa, eli ihan kiitettävän nopeasti - asennan puhtaan windowsin heti kun ostaja löytyy. Jos pelejä pelaa niin pyörii perus CSGO, Loli ja Wowi 100+ fps, ei tietenkään pöytäkonetta voita\nVoin lähettää postin/matkahuollon kautta, mutta rahat ensin tai ennakolla.\nEnergy-raportti sanoo että suunniteltu kapasiteetti 44345 ja viimeisin täysi lataus 44345, eli lataa ainaki ihan täyteen. En oikeen tiedä akuista yhtään mitään, ekan kerran tein tän energy-reportin Kysy vaan jos haluat tietää enemmän!


Terveen Hyvää: Arvonta: 2 lippua Lähiruoka & luomu -tapahtumaan\nHelsingin Messukeskuksessa on mielenkiintoista ohjelmaa ensi viikonloppuna 11.-13.4., nimittäin nyt toista kertaa järjestettävä Lähiruoka & luomu -tapahtuma. Teemaan sopivien näytteilleasettajien lisäksi luvassa on Vuoden Lähiruokateko -palkinnon jakaminen sekä kiinnostavia luentoja mm. lähiruokarenkaan perustamisesta, luomuhunajan terveysvaikutuksista, kananmunasta luonnon tuoretuotteena sekä marjoista superfoodina.\nSain bloggaajapassin tapahtumaan, joten tulen pyörähtämään siellä ainakin perjantaina. Itseäni kiinnostaa erityisesti puheenvuorot hunajan ja marjojen terveysvaikutuksista, minkä lisäksi Luomu tulevaisuuden Euroopassa -paneelikeskustelu on varmasti näkemisen ja kuulemisen arvoinen. Näytteilleasettajista kiinnostaa monet, vaikka tuntemattomia nimiä useimmat olivat - tosin esimerkiksi Suojärven Suklaatila, Fudge Love ja Vuonoksen jäätelö kuulostavat eittämättä lupaavilta... toivottavasti luvassa on maistiaisia!\nLisää messuista voit lukea täältä - lisää infoa esimerkiksi näytteilleasettajista, luennoista ja tapahtumista. Samaan aikaan Messukeskuksessa järjestetään myös Lapsimessut, Model Expo-, Kädentaito-, OutletExpo- ja PetExpo-tapahtumat (viimeisin vain la ja su), joten tekemistä ja näkemistä varmasti riittää!\nSain myös kaksi kertakäyntiin messuilla oikeuttavaa lippua arvottavaksi lukijoilleni ensi viikonloppuna Messukeskuksessa järjestettäviin tapahtumiin, toisin sanoen lipuilla voi tsekata saman käynnin yhteydessä kaikki yllä mainitut tapahtumat. Jos siis lähiruoka ei satu innostamaan, myös muita mielenkiintoisia tapahtumia riittää ajanvietteeksi. Yhden lipun arvo on 16 euroa, ja arvon siis niitä kaksi kipaletta yhdelle onnekkaalle.\nArvontaan voit osallistua jättämällä tähän postaukseen nimimerkillisen kommentin sähköpostiosoitteineen. Halutessasi voit vaikka kertoa kommentissasi, mitä reseptiäni olet mahdollisesti kokeillut tai haluaisit kokeilla. Arvonta-aikaa on maanantaihin 7.4. kello 7.00 asti, jonka jälkeen suoritan arvonnan ja lähetän voittajalle sähköpostia. Jos vastausta ei tiistaihin mennessä kuulu, arvon pikaisesti uuden voittajan, jotta ehdin lähettää liput niin, että ehtivät perille perjaintiksi.\nArpaonnea ja aurinkoista viikonloppua!\nEdit. 7.4.2014 Arvonta on päättynyt! Voittajaksi generoitui arvontakoneen avustuksella nimimerkki neiti leipuri, jolle olen lähettänyt sähköpostia asiasta. Onneksi olkoon neiti leipuri!\nSuuri kiitos kaikille osallistuneille, myös ihanista kommenteistanne - olipa mukava kuulla, miten moni on jo ennättänyt kokeilemaan reseptejä blogistani! Hymyssä suin luin ihania kommenttejanne. Toivottavasti pystyn järjestämään lisää kivoja arvontoja, sillä noin mukaville lukijoille niitä on ilo järjestää!\nIrina - White & Fresh 5. huhtikuuta 2014 klo 9.05\nEhdottomasti mukana! Voisi olla hyödyllinen tapahtuma nyt kun ruokavalio on mennyt uusiksi aika pitkälti. :)\nellanea 5. huhtikuuta 2014 klo 9.20\nOsallistun arvontaan! Eilen tein sun ohjeella mantelivoita (;\nVoi kiva kuulla, toivottavasti maistui! :)\nEssi 5. huhtikuuta 2014 klo 9.24\nVilma 5. huhtikuuta 2014 klo 9.31\nAjattelin kokeilla seuraavaksi proteiinivaahdon tekemistä! Näyttää kauniilta :) hamalainenvilma(at)gmail.com\nFitkrista F 5. huhtikuuta 2014 klo 9.35\nEhdottomasti mukana arvonnassa! Olen kaksi viikkoa ollut sairaslomalla vuodelevossa, ja piristykseksi löysin blogisi tämän aikana. Kunhan pääsen levosta pois, ja mikä tärkeintä- takaisin ruoan maailmaan, alan yksi kerrallaan toteuttamaan herkullisia reseptejäsi :)\nPipsa 6. huhtikuuta 2014 klo 19.51\nOi, kuulostaapa ikävältä - toivottavasti paranet pian!!\nNanne 5. huhtikuuta 2014 klo 10.02\nMahtava arvonta, joten olenpa ehdottomasti mukana! Viime keväänä olin mukana kyseisillä messuilla ja ihastuin kaikenmaailman ruokamaistiaisiin ja mukaan lähti monia uusia tuotteita kotiin viemisiksi. :) Myös kädentaitopuoli oli mielenkiintoinen vaikka en siellä kauaa kerinnyt kiertelemään.\nToivottavatsi arpaonni siis suosii!! :) annetytt@hotmail.com\nPipsa 6. huhtikuuta 2014 klo 19.52\nIhanalta kuulostaa kyllä messukokemuksesi, odotankin jo ihan innolla tuonne pääsemistä :)\nAnonyymi 5. huhtikuuta 2014 klo 10.24\nMoi! Tykkään tosi paljon resepteistäsi, etenkin siksi että ne ovat niin helppoja, eivätkä vaadi kymmeniä eri 1/4 tl -mitallisia kummallisia mausteita ja aineksia. Kikhernekeksit on kokeiltu ja oikein hyviä tuli, vaikka eivät lähipiiriini ihan uponneetkaan! :-)\nt. Bea, bea.bergholm@gmail.com\nKiva kuulla! Tykkään itsekin simppeleistä jutuista, joten yritän sellaisia reseptejäkin kehitellä :)\nLarvanto 5. huhtikuuta 2014 klo 11.23\nHei! Osallistun kilpailuun. :)\nMaailman paras jyväleipä- reseptisi suorastaan blew my mind. Olen gluteeniherkkä, mutta R-A-K-A-S-T-A-N leipää, uunituoreita, maukkaita, jyväisiä, kaikkia käsinleivottuja. Kuivatulla basilikalla ja suolalla maustettu auringonkukansiemenleipä on arkipäivän pelastus ja sopii tarjottavaksi vierallekkin, sen verran uskomatonta se on! Ja hyvästit vatsanpuruille!\nPipsa 6. huhtikuuta 2014 klo 19.53\nAh, ihana kuulla! Kiva että vieraillekin olet uskaltanut tarjota ja että olet saanut siitä vatsapuruttoman leivänkorvikkeen :)\nlemerinquecit 5. huhtikuuta 2014 klo 12.16\nSinulla on ihana blogi. Monia ohjeita on testilistalla mm. marjapiirakka ja sitten se bataattipohjainen piiras. :) kivaa kevään aikaa! lamerinquecit@gmail.com\nPipsa 6. huhtikuuta 2014 klo 19.54\nKiitos! :) Ihanaa kevättä myös sinulle, raportoi toki jos kokeilet jotakin reseptiä :)\nsiirikarjalainen 5. huhtikuuta 2014 klo 12.39\nsiiri.karjalainen@hotmail.com (tiikerimuffinit olivat ihania!!)\nNora 5. huhtikuuta 2014 klo 13.08\nMä oon usein tehnyt sun lettuja terveellisemmällä twistillä - niin hyviä! :-) Joskus voisi ehkä tehdä joitan vähän haastavampaakin...\nAthena 5. huhtikuuta 2014 klo 13.33\nmaruska 5. huhtikuuta 2014 klo 13.33\nViivi 5. huhtikuuta 2014 klo 13.54\nAinakin sitä ihanaa suklaakastiketta ja browniepannareita on tullut testattua, nam! :)\nPipsa 6. huhtikuuta 2014 klo 19.55\nKaikki suklaiset jutut ovatkin parhaita, nami :)\nMe siskokset 5. huhtikuuta 2014 klo 14.48\nKiinnostava messu varmasti. Osallistun arvontaan! irmeli.nieminen@hotmail.com\nPetra 5. huhtikuuta 2014 klo 15.38\nOlin messuilla viime vuonna ja oli sen verran mukavaa, että suunnitelmissa on mennä nyt uudestaan.\nMarja-proteiinivaahto on viimeisiä reseptejäsi, joka on jäänyt säännölliseen käyttöön.\nPipsa 6. huhtikuuta 2014 klo 19.56\nSe onkin kyllä hyvä arkiherkku :) Mukava kuulla, että messut ovat suunnitelmissa, varmasti mielenkiintoista nähtävää!\nAnonyymi 5. huhtikuuta 2014 klo 15.56\nReseptisatosi kärkeä ovat ehdottomasti MPV-reseptit ja lukuisat variaatiot, joita olen innoittamanasi tuunailut ja sauvasekoitin kuumana huristellut itsekin! Täydellistä smoothieiden joukossa, banaaniviipaleiden kanssa dipattuna, prodelettujen päällä, rahkasekoitusten "voisilmänä" tai suoraan purkista lusikoituna :D\nAh, no niinpä! Maapähkinävoi on ihan ihanaa! Kiva että nekin reseptit ovat tulleet hyötykäyttöön :)\nJenny 5. huhtikuuta 2014 klo 16.30\nResepteistäsi on kaikki ollut semmoisia, joita voisi kokeilla mutta vielä ei ole tullut muuta tehtyä kuin suklaakastiketta reseptilläsi. Sitä laitoin banaanilettujen päälle :)\nPipsa 6. huhtikuuta 2014 klo 19.57\nMmm, kuulostaa hyvältä yhdistelmältä :)\nSanna P 5. huhtikuuta 2014 klo 16.33\nMessut kiinnostaisi kovasti, joten yritetäänpäs ^_^ Kokeiluun menee tasavarmasti pääsiäisen alla ihan sun viimeaikaisista niin mangokookospallurat, sillä kumpikin ainesosa mun ihan lemppari.\nOi huippua! Toivottavasti tykkäät ja raportoit lopputuloksesta :)\nJenu 5. huhtikuuta 2014 klo 16.35\nIhanalta kuulostava tapahtuma, pakko osallistua arvontaan! Ja kiitos ihanasta blogista ja vielä ihanemmista resepteistä, hyvää viikonlopun jatkoa!:)\nPipsa 6. huhtikuuta 2014 klo 19.58\nVoi kiitos, toivottavasti sinullakin oli mukava viikonloppu!\nAnonyymi 5. huhtikuuta 2014 klo 16.42\nIhana olisi päästä Messuille. Eli mukana ollaan. annelaukkanen09@hotmail.com\nAnonyymi 5. huhtikuuta 2014 klo 16.43\nAnonyymi 5. huhtikuuta 2014 klo 16.49\nMulla ei oo nimimerkkiä, mutta halusin vaan sanoa, että en oo vielä löytäny yhtään terveellisten herkkujen reseptiä, joka voittaisi sun taatelikakkuohjeen! Se on ihan super hyvää <3\nPipsa 6. huhtikuuta 2014 klo 19.59\nVoihan sentään, ihana kuulla! Tykkään siitä kovasti itsekin, pitäisikin taas tehdä sitä pitkästä aikaa! :)\nHanna 5. huhtikuuta 2014 klo 17.33\nGooglailin pari viikkoa sitten jotain raakapatukoita tms ja löysin postauksen Kun Snickers ja Bounty saivat raakoja lapsia. Niitä oon nyt tehnyt neljä kertaa (vähän innostuin...) tässä parin viikon sisään. Joten kiitti reseptistä, se on ihan mieletön! Nyt seuraavaksi ajattelin kokeilla viimeisimmässä postauksessa olevia mango-kookosjuttuja t. herkkupeba :--D\nSähköpostiosoite on yummybam@gmail.com :--)\nPipsa 6. huhtikuuta 2014 klo 20.00\nVoi miten huippua että vanhemmillekin resepteille löytyy ystäviä :)\nneiti leipuri 5. huhtikuuta 2014 klo 17.34\nOlen kokeillut muutamia reseptejä, ja olen hämmästynyt; niin terveellistä ja silti niin hyvää! Erityisen rakastunut olen (banaani)kekseihin. On mukava valmistaa pari keksiä nopeasti mikrossa. :)\nPipsa 6. huhtikuuta 2014 klo 20.01\nHihi, kiitos! Ne keksit ovat kyllä hyviä yksinkertaisuuteensa nähden :)\nMarjo/MadeByMade 5. huhtikuuta 2014 klo 18.19\nTiinuska 5. huhtikuuta 2014 klo 18.59\nNyt kun puhuit tässä marjoista, niin alkoi tekemään mieli marjakakkua, jonka ohjeen julkaisit muistaakseni helmikuussa. Raikasta ja makeaa, ihana kombo! Mä olen vasta viime aikoina alkanut kunnolla kiinnostua siitä, mitä syön ja keholleni tarjoan, joten lähiruokamessut olisivat oikeastaan hienointa, mitä tähän hetkeen voisin keksiä! Osoitteeni on parempiapolkuja@gmail.com.\njutta kiviaho 5. huhtikuuta 2014 klo 19.07\nOoo kuulostaa oikein mielenkiintoisilta nuo messut! Viikonloppuna satun vielä muutenkin matkaamaan Helsinkiin, joten ajoituskin olisi loistava!\nHarvoin, jos koskaan on tullut kommentoitua, mutta täytyy nyt sanoa, että se ensimmäinen kikhernekeksiresepti pelasti mun ylioppilaskirjoitukset syksyllä ja keväällä! Kun epätoivo iski, niin saattoi sentään mutustaa ravitsevia herkkukeksejä ;) (Toisaalta samainen ohje hajotti mun etusormen... Oma moka tosin kiireessä puhdistaa sauvasekoitinta kikherneistä, kun se on kiinni seinässä. Sormikin kyllä toimii nykyisin taas aika hyvin, tunto vain vähän lähti :/ )\nPipsa 6. huhtikuuta 2014 klo 20.03\nHui miten kauhea kohtalo sormellesi kävi! :/ Itse olen aina yrittänyt pitää tapana ottaa johdon irti seinästä ennen kuin alan putsata sauvista/ottamaan irti vatkaimia sähkövatkaimesta, sillä noin käy muuten varmasti helposti. Kiva että keksit silti maistuivatkin, toivottavasti maistuvat vielä onnettomuuden jälkeenkin!\njutta kiviaho 5. huhtikuuta 2014 klo 19.09\nTietenkin unohdin sen sähköpostin..... :D Se on jutta.kiviaho1@gmail.com\nTuolla messuilla tuli viimevuonna käytyä, joten ihan mielellään menisin siellä käymään tänäkin vuonna. Ja kaksivuotiaan taaperon kanssa lapsimessutkin osuisivat sopivasti samaan kohtaan. :)\nj likkuna 5. huhtikuuta 2014 klo 23.38\nHei! Kiitos ihanan inspiroivasta blogista. Monet resepteistäsi ovat vielä harkinta-asteella, mutta suklaakastiketta olen valmistanut arkipäivien iloksi jo moneen otteeseen. jlikkuna@gmail.com\nMona-Riikka 6. huhtikuuta 2014 klo 11.14\nmona.riikka@gmail.com Minua kiinostaa yllä mainitsemasi osio,sillä työskentelen ravintola-alalla. Myös lapsi messut ovat ajankohtaiset, sillä meille odotellaan perheenlisäystä juhannuksena.\nmaikkuli 6. huhtikuuta 2014 klo 11.28\nVasta olen löytänyt blogisi, mutta monet reseptit odottavat ehdottomasti testausta.\nTitteli Tuure 6. huhtikuuta 2014 klo 11.49\nOo_naaa 6. huhtikuuta 2014 klo 11.52\nOoh kuulostaapa hyvältä !:) Ja varmasti tuolta saa paljon hyvää ja tarpeellista tietoa, joten messuille kiinnostusta löytyy :)\nfankkis@gmail.com 6. huhtikuuta 2014 klo 12.49\nBlogi on täynnä herkullisia reseptejä, nam! Tulee luettua useasti c: Voisin kokeilla mitä vain, mutta varmaan mango-kookosherkut menee piakkoin testiin.\nTaru 6. huhtikuuta 2014 klo 14.29\nMuutamaa reseptiäsi olen kokeillut, ehdoton suosikki on ollut taatelitryffelit! Nyt suunnitelmien alla ovat mango-herkut, kuulostavat tosi herkullisilta! Toivottavasti arvonnassa onnistaa :)\nHeidi 6. huhtikuuta 2014 klo 15.12\nLähiruoka- & luomutapahtumaan olisi tosi siistiä päästä käymään, sen verran houkuttelevalta ohjelma kuulostaa (oon samaa mieltä maistiaisista :))! Kiitos piristävän erilaisesta blogista, viimeksi kokeilin punaviinitryffeleitä, olivat kyllä makoisia :)\nPipsa 10. huhtikuuta 2014 klo 18.52\nOi miten kivaa että kokeilit niitä ja tykkäsit!! :)\nNori 6. huhtikuuta 2014 klo 16.08\nOi vitsi, lähiruuan lisäksi toi PetExpo on hyväksi todettu tapahtuma :) Oon tehny teikäläisen resepteistä varmaan ahkerimmin banaanileipä-muffareita, ja aina harkitsen kaiken kokeilemista vaikka unelmoinniksi se yleensä jää :D\nPipsa 10. huhtikuuta 2014 klo 18.53\nKiitos vinkistä, pitänee tsekata sekin :) Hehe, unelmointikin on jo puoli ruokaa suorastaan, harrastan sitä itsekin muiden ruokablogien reseptien osalta :)\nSanni Nikkilä 6. huhtikuuta 2014 klo 16.46\nUi kuulostaa hyvältä! Ehdottomasti mukana arvonnassa: sanni.nikkila@helsinki.fi\nSun prodepilvi on ihan mun vakkari jälkkäri!\nTee Koo 6. huhtikuuta 2014 klo 16.54\nMessulippuja vailla :)\nJemina 6. huhtikuuta 2014 klo 18.08\nHaluaisin kokeilla jotakin brownie-reseptiäsi! :)\nPipsa 10. huhtikuuta 2014 klo 18.54\nNo niitä kannattaakin kokeilla! Vakuutan: niiiin hyviä!\njjjjuliaa 6. huhtikuuta 2014 klo 18.16\nTäähän ois kiinnostava! olen muuten kokeillu suklaamuffinsejasi jotka oli namia! :)\nmaiski 6. huhtikuuta 2014 klo 18.58\nMonet, oikeestaan tosi monet sun reseptit on ollut testissä ja lemppareita on monia! Brownie-banana split on kyllä aika vahvoilla! Sun blogista löytyy niin paljon ihanaa inspistä, ja keliaakikkona arvostan leipomusten gluteenittomuutta. Oot ihan huippu!:)\ntässä vielä sähkopostiosotteeni arvontaa varten;\nPipsa 10. huhtikuuta 2014 klo 18.55\nVoi kiitos, miten kauniisti sanottu! Ja mahtavaa, että olet tehnyt brownie-banana splitiä, olet ensimmäinen jonka kuulen sitä kokeilleen :)\nCamilla L. 6. huhtikuuta 2014 klo 19.05\nIhanan herrrrkullinen tämä sinun blogisi!! :) <3\nMeillä ollaan luomuilijoita ja kierrättäjiäkin ja viime vuonna kävimme Lähiruoka & luomu -tapahtumassa ja tänä vuonna olisi tarkoitus mennä uudestaan pienen perheemme kesken, eli liput kelpaa todella!!\nToivottavasti arpaonni suosii.. :)\niina 6. huhtikuuta 2014 klo 19.05\nKokeillut monia reseptejä! Sposti: iinamariilona@gmail.com (näkyykö tää kaikille?)\nPipsa 10. huhtikuuta 2014 klo 18.56\nSuvi 6. huhtikuuta 2014 klo 20.03\nLöysin sun blogin alunperin idätetyn tattaripuuron ansiosta! Lisäksi monet lettureseptit ovat kokeilemisen arvoisia. Muutenkin tykkään näistä yksinkertaisista resepteistä. ;)\nMäkin tykkään simppeleistä asioista, siksipä reseptinikin ovat sellaisia :)\nväyryveli 6. huhtikuuta 2014 klo 20.11\nOlen löytänyt blogisi vasta hiljattain ja monet reseptit odottavat testaaustaan :)\nPipsa 10. huhtikuuta 2014 klo 18.57\nKiva kuulla, että olet löytynyt taajuuksille! :) Raportoi toki, jos päädyt testaamaan jotain :)\nJaana 6. huhtikuuta 2014 klo 20.33\nMessulippuja tavoittelemaan :)\nLauraemiliii 6. huhtikuuta 2014 klo 20.37\nMontaa herkullista reseptiäsi olen kokeillut, ja inspiroituneena niistä kehittänyt myös omia reseptejä :) ois ihana päästä messuilla käväsee, etenki lähiruoka kiinnostaa paljon ! Laurae.vuorenpaa@gmail.com\nPipsa 10. huhtikuuta 2014 klo 18.58\nMukavaa että olet kokeillut reseptejä ja kehitellyt omia! Reseptien kehittely on kivan luovaa puuhaa, paitsi silloin kun ei onnistu! :)\nSanni 6. huhtikuuta 2014 klo 21.57\nLisää luomua, kauppoihin ja omaan kassiin :) sanniem@student.uef.fi\nKristaliini 7. huhtikuuta 2014 klo 0.10\nMessulippuja metsästän, olisi niin kiinnostavat nuo Luomu&Lähiruoka-messut. Ja onhan siellä paljon muutakin kiinnostavaa yhtä aikaa. Sokerittomat ja Viljattomat mukikakut oli kiinnostava ohje.\nAnonyymi 7. huhtikuuta 2014 klo 0.18\nNo tuota Pääsiäisenkeltaiset mango-kookosherkut-reseptiä kyllä alkoi himottaa testata, jo kuvakin oli houkutteleva. Mukana arvonnassa.\nPeace 7. huhtikuuta 2014 klo 0.21\nSulla on kivan erilaisia reseptejä. Ja herkulliset kuvat, esim Browniepannarit piparikermalla postausta lukiessa alkaa kuola melkein valumaan.\nAnonyymi 7. huhtikuuta 2014 klo 0.24\nMukana arvonnassa, herkullinen blogi sinulla, nam\nAnonyymi 7. huhtikuuta 2014 klo 0.49\nSuklaakastikerespeti tuli erään kerran tosi tarpeeseen. Toimi ja hyvää oli.\nAnonyymi 7. huhtikuuta 2014 klo 0.51\nTörmäsin blogia kolutessani reseptiin Supersimppelit kikhernebrowniet. Pakkohan tuota on kokeilla...


TietoAkseliTalouden ja johtamisen akselillaBlogiVerotusTyönantajamaksut laskussa globaalisti – Suomessa 5,5 % yli keskiarvon\nGlobaalin liikkeenjohdon ja taloushallinnon yritysketju UHY Internationalin tutkimuksessa vertailtiin 29 maan työnantajamaksuja Aasiassa, Euroopassa ja Amerikassa. Suomi ei ollut tutkimuksessa mukana. Vertailimme Suomen lukuja jälkikäteen UHY Internationalin tutkimuksen kohdemaihin.\nVaikka maksut näyttäisivät olevan yleisellä tasolla laskussa, ovat maiden väliset erot suuria. Joissakin maissa maksut ovat nousseet jopa kaksinumeroisia lukuja muutamassa vuodessa.\nEniten työnantajamaksut ovat nousseet Alankomaissa, Kiinassa, Israelissa ja Ranskassa. Alankomaissa yritykset maksoivat työnantajamaksuja viime vuonna jopa 121 % enemmän verrattuna vuoteen 2012. Työnantajakulujen huippumaa on kuitenkin Brasilia, jossa maksut ovat yli 70 % työntekijän bruttopalkasta. Keskimäärin työnantajamaksut olivat vuonna 2015 21 % bruttopalkasta.\nVuonna 2015 suomalaiset yritykset maksoivat työnantajamaksuja noin 21,6 % maksetusta bruttopalkasta. Vuodesta 2012 maksut ovat nousseet keskimäärin 1,7 %.\nSuomalaisyritykset maksavat työnantajamaksuja noin 5,5 % globaalia keskiarvoa enemmän. Euroopassa maksumme ovat keskitasoa. Toisaalta työantajamaksut ovat olleet Suomessa nousussa vaikka monessa muussa Euroopan maassa maksut ovat laskeneet jopa kymmenen prosenttia.\nUHY:n tutkimuksen mukaan maat tekevät työnantajamaksuihin liittyviä huojennuksia hyvin varovaisesti, vaikka tiedostavatkin niiden tarpeellisuuden. Monissa maissa on tehty viime vuosina kokeiluluontoisesti kohdennettuja huojennuksia, joilla edistetään uusien työpaikkojen luomista ja talouskasvua.\nIso-Britannia esimerkiksi otti viime vuonna käyttöön kompromissin, jossa alle 21-vuotiaita työntekijöitä palkkaava työnantaja maksaa vähemmän vakuutusmaksua. Italia puolestaan julkisti uudistuksen, josta hyötyvät ensimmäistä työntekijäänsä palkkaavat sekä vakituista työtä työttömille tarjoavat työnantajat.\nSuomessa työantajamaksut ovat kansainvälisesti mitattuna korkeat. Selvää on, ettei meillä olisi varaa entisestään nostaa työnantajamaksuja, jos haluamme pärjätä kansainvälisessä kilpailussa ja tukea talouskasvua.\nTyönantajamaksujen Top 20 maata\nYritysten työntekijästä maksamat verot, sosiaaliturva- ja vakuutusmaksut keskimääräisen bruttopalkan ollessa 30 000 dollaria. Listattu prosenttimääräisen muutoksen mukaan vertailukauden ollessa 2012–2015.\n# Maa Työnantajamaksut USAn dollareina Työnantajamaksut prosentteina maksetusta bruttopalkasta Työnantajamaksujen %-määräinen muutos vuoteen 2012 verrattuna\n1 Alankomaat $4,431 14.8% 121.1%\n2 Kiina** $12,518 42% 33%\n4 Ranska $12,797 42.7% 16%\nBRIC Keskiarvo $10,732 35.8% 7.8%\n5 Japani $4,570 15.2% 3.5%\n7 Suomi* $6,479 21,6% 1,7%\nBrasilia $16,467 71.4% 0%\n8= Espanja $10,018 33.4% 0%\n8= Intia $3,600 12% 0%\n8= Irlanti $3,225 10.8% 0%\n8= USA $2,652 8.8% 0%\n13 Venäjä $5,400 18% -0.3%\n14 Iso-Britannia $2,380 7.9% -2.6%\nGlobaali keskiarvo $6,141 20.5% -5%\n15 Arabiemiraatit $2,182 7.3% -5.4%\nEurooppa keskiarvo $6,531 21.8% -6.9%\n16 Tanska $1,279 4.3% -10.2%\n17 Saksa $6,124 20.4% -10.5%\nG7 keskiarvo $6,046 20.2% -17.9%\n18 Kanada $2,206 7.4% -20.1%\n19 Italia $11,596 38.6% -25.4%\nMeksiko $4,115 13.7% -26.4%\n* Suomi ei ollut mukana UHY:n tutkimuksessa. Luvut on laskettu jälkikäteen vuosien 2012 ja 2015 keskimääräisistä lakisääteisistä vakuutusmaksuista sekä sosiaaliturvamaksusta. Vertailu on suuntaa antava.\n** Laskettu Shanghain lukujen perusteella.\nToimistopäällikkö KTM Sanna Vähäkömi vastaa TietoAkselin kansainvälisistä asiakkuuksista ja UHY-yhteistyöstä.\nTietoAkseli Oy on ainoa suomalainen hyväksytty jäsen UHY Internationalissa. UHY tarjoaa yli 7000 paikallisen asiantuntijan osaamista lähes 90 maassa.\nVerotus Kansainvälistyminen Palkkahallinto


Koeajo: helppo hybridi – Lexus RX 450h Hybrid- 10yuan.info\nAjoneuvot | Koeajo | 12.9.2016\nAWD A Executive\nUusittu Lexus RX ei tee itsestään melua, eikä latausjohtoa tarvita. Hyvää: tasaisesti toimiva voimalinja, moottorin ääni, alhainen melutaso. Huonoa: takaistuinmukavuus.\nKesäiseen ladattavien hybridimaasturien vertailuumme olisi oikeastaan kuulunut mukaan kaksikin niin kutsuttua ulkojäsentä: edellisessä numerossa koeajettu täyssähköauto Tesla Model X ja tämä Lexus RX, joka uusiutui hiljattain perusteellisesti.\nMolemmat maksavat vertailunelikon tapaan noin 100 000 euroa, ja olemus pyörii maailmanparannuksen ympärillä. Lexus on joukosta ainoa, joka luottaa ”suljettuun” hybridijärjestelmään ilman latausmahdollisuutta.\nRX:n voimalinja on periaatteiltaan ennallaan. Etupyöriä pyörittää 262-hevosvoimainen V6-bensiinimoottori sekä 167 hv:n sähkömoottori. Nelivedon mahdollistaa takapyörille tarkoitettu 68 hv:n sähkömoottori.\nPerinteistä nivel- eli kardaaniakselia ei siis ole, vaan etu- ja takavedon välinen keskustelu käydään elektroniikan välityksellä, kuten Volvon ladattavassa hybridimallissa.\nVertailuautoista poiketen Lexuksessa käytetään portaatonta voimansiirtoa. Katkoton veto pelaa poikkeuksellisen hienostuneesti yhteen veekuutosen ja sähkömoottorien pehmeiden voimien kanssa.\nLuksustunnelman alleviivaa kaunis käyntiääni ja muutenkin todella alhainen melutaso. Kadunkulmiin hidastettaessa jarrutusenergian talteenoton ulina kuuluu kilpailijoita selvemmin.\nTässä luokassa tarjotaan yleisesti ilmajousitusta joko neljään pyörään (Audi Q7, Volvo XC90 ja Mercedes-Benz GLE) tai taka-akselille (BMW X5). Lexukseen ilmajousia ei sen sijaan saa edes lisähinnalla.\nKäytännössä tämä ei niin haittaa, sillä RX:n teräsjousetkin tasoittavat tien melko mallikkaasti. Pientä nypytystä toki tulee läpi, mutta niin sitä tuli eritasoisesti vertailuautoissakin.\nSen sijaan ajotuntumaan kaipaisi täsmennystä: etenkin tuulisella kelillä auto keinahtelee näin painavaksi maasturiksi turhan selvin liikkein.\nAjoasento on mukava ja ohjaamokin toimiva, kunhan pääsee sinuiksi tietokoneen hiirtä muistuttavan valikko-ohjaimen kanssa. Ärsyttävä puute on se, että mukautuvan vakionopeudensäätimen nopeutta voi muuttaa vain 5 km/h tarkkuudella.\nAkseliväli kasvoi edeltäjä-RX:stä viisi senttiä, joten pituussuuntaista tilaa riittää myös takana, mutta hiukset alkavat 190-senttisellä jo hipoa kattoa. Eniten tasoitusta muille antaa takaistuin: reisituki ei ole kummoinen, ja selkänoja on liian loivassa kulmassa.\nTavaratilan kuljetuskapasiteetti jää niin ikään parhaille luokan edustajille, ja takaluukku liikkuu sähköllä kenties automaailman hitainta tahtia.\nVaikka RX:n muotoilu on aiempaa villimpi, vertailuautoihin nähden auto jättää hieman hajuttoman ja mauttoman vaikutelman – etenkin sisustuksessa Yhdysvaltain markkinoiden vaikutus tuntuu.\nToisaalta kokonaisuus on myös harvinaisen harmiton ja toimiva. Viimeistään sitten, kun tajuaa, ettei tämä auto tarvitse sitä hankalaa latausjohtoa.\nHinta alkaen: 84 135 €\nBensiinimoottori 3 456 cm³, 6 sylinteriä, portaaton automaattivaihteisto, neliveto. Kaksi sähkömoottoria.\nsähkömoottori: 123 & 50 kW\npolttomoottori: 335 Nm (4600 r/min)\nsähkömoottori: 167 & 139 Nm\npituus: 4890 mm,\tleveys: 1895 mm,\tkorkeus: 1705 mm,\takseliväli: 2790 mm,


Lapsiperheet – helpotusta ja iloa arkeen | Meillä kotona\nLapsiperheet ovat usein samojen arjen haasteiden äärellä. Poimi parhaat vinkit lapsiperheen arjen pyörittämiseen helpoista resepteistä sisustusideoihin!\nKirjoitin syksyllä meidän työstä sijaisperheenä, ja nyt VIHDOIN jatkan aiheella. Tällä kertaa käyn läpi vähän poimintoja omasta sijaisvanhemmuudesta. Toki meillä on vaitiolovelvollisuus, enkä voi kertoa mitään tarkkoja esimerkkejä tai kokemuksia meillä olleista lapsista, mutta\nSopu sijaa antaa! Kymmenhenkinen uusperhe remontoi 150-neliöisestä omakotitalosta kompaktin kodin\nSanna ja Heikki remontoivat kolmessa kuukaudessa omakotitalon kymmenhenkiselle uusperheelleen. Ison remontin aloittaminen ei pelottanut, sillä parilla oli aikaisempaa remonttikokemusta yhteensä 11 kodin verran.\nJenni ja Mika elävät arkeaan 300-vuotiaan kotinsa ehdoilla – kylpyhuoneessa tiskaamisesta ja ikuisesta remontista huolimatta uusi talo ei ole edes vaihtoehto\nKaarinalaiset Mailanderit tiskaavat kylpyhuoneessa ja kokkaavat 1960-luvun liedellä. Perhe ei halua kotiinsa mitään uutta, vaan remontoi liki 300-vuotiasta taloaan vanhaa kunnioittaen.\nToivepaidat jämälangoista! Virpi suunnitteli ja neuloi lapsilleen unelmien villapaidat – ostamatta ainuttakaan lankakerää\nVirpi Kangasniemi halusi hyödyntää kolmen lapsensa villapaidoissa jo olemassa olevia lankoja. Niinpä hän purki vanhan neulemekkonsa ja keskeneräiset työt ja keräsi saman vahvuiset langat yhteen. Lopputuloksena on kolme uniikkia villapaitaa, joista jokainen on kantajansa näköinen.\nVuodenvaihde taas lähenee. Nämä on niitä hetkiä, kun moni miettii mennyttä vuotta ja suunnittelee tulevaa. Moni myös tekee uudenvuodenlupauksia tai vannoo elävänsä tulevan vuoden paremmin ja terveemmin. Itsekin teen aina pieniä suunnitelmia tulevalle vuodelle, pieniä lupauksia\nKuuntelin just tuossa Varpu Hintsasen luentoa mielen voimasta, ja siitä heräsi ajatuksia omaankin blogiin. Halusin tulla kertomaan, miten itse olen toteuttanut haaveitani ja pitänyt kiinni tavoitteistani. Itselle nämä on nykypäivänä tavallaan ihan itsestäänselviä asioita, mutta ei


Lautat San Sebastian de La Gomera Playa Santiago - Varaa kaikki edulliset lauttavuorot Playa Santiago\nLaiva San Sebastian de La Gomera Playa Santiago\nSan Sebastian de La Gomera Playa Santiago Lautta Yleiskatsaus\nKanarian saaret ja La Gomera yhdistyvät San Sebastian de La Gomera - Playa Santiago reitillä jolla liikennöi tällä hetkellä Fred Olsen.\nVaraa kaikilta suurimmilta San Sebastian de La Gomera Playa Santiago liikennöivältä lauttayhtiöltä nopeasti ja helposti internetistä AFerry.fi kautta. Tällä sivulla on tärkeää tietoa San Sebastian de La Gomera Playa Santiago lauttamatkojen varaamisesta, ajankohtaisia erikoistarjouksia, aikatauluja, sekä mahdollisuus hakea edullisimmat San Sebastian de La Gomera Playa Santiago lauttaliput.\nVertaa kaikkien johtavien San Sebastian de La Gomera Playa Santiago lauttasataman liikennöijien hintoja yllä olevalla hintojen vertailukoneella, joka kertoo reaaliaikaiset hinnat ja saatavuuden. Vaihtoehtoisesti voit varata San Sebastian de La Gomera Playa Santiago lautan varaa reitin mukaan - koneella. Valitse vain reittisi ja matkaehdot yllä ja klikkaa 'Haku' tai 'Hae hinta' ja varaa San Sebastian de La Gomera Playa Santiago lauttalippu internetistä AFerry tänään.


pitsiä ja posliinia: Joulun kuvia - Christmas pictures\nLähettänyt rosmariini klo 16.31\nTuula 31. joulukuuta 2009 klo 7.45\nIhanan tunnelmaisia joulukuvia.\nOikein hyvaa uutta vuotta sinne teille!\nRosmariini 31. joulukuuta 2009 klo 13.36\nTuulalle: Hyvää uutta vuotta myös teillekin, jotka taidatte kärsiä vielä kovemmista pakkasista kuin me alempana lähellä Osloa. Tänä aamuna hieman hellitti ja taivas on alkanut pilveilemään kolmen upean aurinkoisen, mutta tosi kylmän päivän jälkeen.\nMinttu 4. tammikuuta 2010 klo 17.01\nIHANIA joulukuvia! Saatte joskus opettaa mulle, miten saa kaksi kuvaa vierekkäin!\nEikö ole toisaalta haikeaa, että joulu on taas takanapäin? Toisaalta nyt on ihana mennä kevättä kohden ja nauttia lisääntyvästä valon määrästä.


Helsinkiin kaavaillaan suurmielenosoitusta – IS: Liittoaktiivit järjestävät kuljetuksia - MTVuutiset.fi\nPalkansaajajärjestöjen mielenilmaus keräsi Helsingin Rautatientorille kymmeniiä tuhansia ihmisiä 18. syyskuuta 2015. Lehtikuva\nJulkaistu 04.03.2016 19:50\nHelsingin keskustaan on suunnitteilla joukkomielenosoitus hallituksen leikkauspolitiikkaa vastaan. Mielenosoitus pidetään ensi viikon lauantaina 12. maaliskuuta.\nMielenosoituksen Facebook-ryhmässä oli 1200 ilmoittautunutta perjantai-iltaan mennessä, mutta kutsuttuja oli yli 13 000. Tapahtuman järjestäjänä on Joukkovoima hallituspolitiikkaa vastaan -niminen sivusto.\nMielenosoitukseen järjestetään bussikuljetuksia ympäri Suomen. Ilta-Sanomien tietojen mukaan bussikuljetuksen järjestäjissä olisi mukana PAM:in ja Metalliliiton aktiiveja.\nJoukkovoiman sivuston mukaan tuleva mielenosoitus on puoluepoliittisesti sitoutumaton, eikä siellä hyväksytä poliittisia tai rasismiin viittaavia tunnuksia. Puolueiden henkilöt ovat sen sijaan tervetulleita.\nTänään perjantaina usea SAK:n alainen liitto on ottanut kantaa yhteiskuntasopimukseen. AKT, Rakennusliitto sekä PAM ilmoittivat jäävänsä sopimuksen ulkopuolelle. Metallityöväen liitto on sen sijaan hyväksynyt yhteiskuntasopimuksen.\nEdellinen suuremielenosoitus leikkauksia vastaan pidettiin helsingin Rautatientorilla syykuussa. Paikalla oli tuolloin jopa 30 000 mielenosoittajaa.\nUuden suurmielenosoituksen suunnittelusta kertoi ensimmäisenä Ilta-Sanomat.


Sinkkuus on mahtavaa? | Loppukiri\nSinkkuus on mahtavaa?\nJos on tähän artikkeliin uskomista. Sinkun on syytä olla kiitollinen kaikesta tästä. Parisuhteessa elävät ovat kateudesta vihreitä, kun sinkku on ”nohevampi, aktiivisempi ja kiinnostavampi kuin parisuhteessa elävä”.\nRyhtyisinkö mieslakkoon ja eläisin loppuelämäni onnellisena sinkkuna? Voi toki kun listalla on mm. näin syväluotaavia syitä…\nEi parisuhdetta => ei anoppia => aika jees\nSinkku voi laittaa nettiin deittiprofiilin ja mennä tapaamaan uusia ihmisiä tuosta noin vain, parisuhteessa eläessä huonommat mahdollisuudet\nVibraattorilla ja omin käsin on orgasmitakuu\nKuka näitä kirjoittaa, siis oikeasti? Jos googlailun suosituimmat haut osuvat lähinnä parisuhteen etsimiseen. Minusta nuo olivat ala-arvoisia, ennemminkin kettuilua kuin mitään muuta. Sinkkuudessa on paljon hyvää, jos verrataan elämään huonossa parisuhteessa. Mutta aika harva vaihtaisi hyvän ja toimivan parisuhteen sinkkuuteen. Vaikka paketissa tulisikin lisäksi oma kaukosäädin ja upouusi vibraattori…\nMiettikäähän. Sanoisiko joku työttömälle, että ole onnellinen kun sinun ei tarvitse maksaa bussilippua työpaikalle? Tai lapsettomuudesta kärsivän onnea olisi säästö, joka syntyy kun ei tarvitse ostaa vaippoja. Ei tuo ole sopivaa. Mutta sinkullehan voi sanoa mitä vaan, sinkkuus kun on vähän niinkuin vamma.\nJulkaistu 10/01/2014 kategoriassa Sinkkujutut avainsanoilla miten löytää parisuhde, sinkkuelämä, sinkkuuden huono puoli, sinkkuuden hyvä puolet, sinkkuus, kirjoittanut Emma.\nEmma, 40v., Helsinki. Tulevaisuudessa haluaisin elää kaksin, en yksin. Siksi etsin mukavaa ja hauskaa miestä elämääni. Etsiminen alkaa tuntua työltä vähitellen ja toivoisinkin, että tipahdat taivaasta eteeni, pliis! Toivon parasta ja pelkään pahinta. Miten minun käy, se selviää blogistani www.loppukiri.wordpress.com\nNäytä artikkelit kirjoittajalta Emma →\n← Etkö muista? Tutkittua tietoa nettideittailusta →\n4 ajatusta artikkelista “Sinkkuus on mahtavaa?”\nPaluuviite: Kiitollinen sinkku | Loppukiri\nteemukanerva 11/01/2014 6.23\nEhkä artikkeli piristää jotakuta yhtä kauan kuin se kuuluisa pissa lämmittää housuja mutta onhan tuo vakavammin otettuna täyttä scheisea. Oma tapa toimia näiden juttujen kohdalla on olla etenemättä otsikkoa pidemmälle 🙂\nEmma Kirjoittaja 12/01/2014 9.50\nMoi, tästä lähin taidan noudattaa lähestymistapaasi. Näistä ei tule kuin huonolle tuulelle!\nNti X 10/01/2014 10.06\nKovin totta! Aika väkisin väännettyjä nämä kyllä enimmäkseen ovat. Jo nimi tuntuu oudolta – sinkun kiitollisuuslista. Enpä kyllä oikein tiedä, miksi pitäisi olla kiitollinen tilanteesta, jossa ei ylipäätään tahtoisi olla.\n”Voit repäistä ja lähteä vuodeksi reissuun!” Jep, yksinäänhän onkin huippua reissata vuosi.\n”Toteutumattomat parisuhteet ovat vielä täydellisiä.” On joo, paitsi että niistä nyt puuttuu sekä pari että suhde, läheisyys ja toinen ihminen.\n”Aamuisin saa olla huonolla tuulella ilman että kukaan valittaa.” Aamuisin saa olla huonolla tuulella ilman että kukaan edes yrittää parantaa mieltä kivoilla sanoilla tai pienillä teoilla.\n”Sinkku osaa porata seinään reikiä, paikata pyöränkumeja ja ratkaista tietoteknisiä ongelmia.” Osaa vai? Itselläni katosta on puuttunut lamppu viimeiset puolitoista vuotta ihan vain siksi, ettei ole ollut ketään joka osaisi viritellä sokeripalan kanssa.\n”Henkilökohtaiset talousasiat ovat hallussa, kun on ainoa niitä hoitava henkilö.” Jep, ja kaikki on kaksi kertaa kalliimpaa. Ruoka myydään liian isoissa pakkauksissa, samat kalusteet menisivät kahdellekin ja sähkölasku ei siitä paljon kasva, vaikka saman lampun valossa olisi useampikin ihminen.\nMutta hei, saan sentään katsoa teeveestä juuri sitä mitä haluan!


MK7003-1011 - Silmälasit - Michael Kors | LensWay\nMichael Kors - MK7003-1011\n"Kullanvärinen mutta hillitty etuosa tekee vaikutuksen tyylillään."\nMichael Korsin silmälasien vaikuttava ja puhutteleva muotoilu on tehnyt niistä monien asiakkaidemme suosikit. Kun tutkit MK3002B-1024-mallia, löydät monia ihastuttavia yksityiskohtia. Kullanvärinen mutta hillitty etuosa tekee vaikutuksen tyylillään. Hieman taivutettu nenäsilta on huomaamaton, ja joustavat nenätuet muotoutuvat mukavasti nenälle. Kehyksien juju on kuitenkin voimakkaat aisat, jotka tekevät mallista vaikuttavan ja erottuvan. Aisasta löytyy muun muassa kullanvärinen Michael Kors -teksti. Jos haluat erilaisen mutta elegantin vaihtoehdon, et varmasti pety! Michael Korsin silmälasit tarjoavat kaikkea ja vähän enemmänkin.


Algerian presidentti kutsui vaaleja "uudeksi voitoksi" - Ulkomaat - Uutiset - MTV.fi\nAlgerian presidentti kutsui vaaleja "uudeksi voitoksi"\nUlkomaat Julkaistu 08.06.1997 16:33\nPresidentti Liamine Zeroual kutsui tänään Algeriassa pidettyjä parlamenttivaaleja "uudeksi ja tärkeäksi voitoksi" maan 29 miljoonalle kansalaiselle. Kyseessä oli ensimmäinen kerta, kun Zeroual kommentoi torstaina järjestettyjä vaaleja.\nVirallisten lukujen mukaan yli 65 prosenttia äänioikeutetuista kävi äänestämässä vaaleissa, joiden turvallisuutta oli asetettu valvomaan kaikkiaan 200 000 turvallisuusjoukkojen jäsentä. Zeroual ylisti uutistoimisto APS:n välittämässä puheessaan turvallisuusjoukkoja, joiden "uskollisuuden" ja "uhrausten" ansiosta algerialaiset saivat äänestää turvassa "pelkurimaisten terroristien" uhkauksista huolimatta.\nZeroualia tukeva kansallinen demokraattinen puolue menestyi vaaleissa parhaiten eli sai parlamenttiin 155 paikkaa. Kaksi laillista islamilaista puoluetta keräsivät yhteensä 103 paikkaa.\nAlgerian väkivaltaisuuksissa on kuollut viiden viime vuoden aikana noin 60 000 ihmistä. Vaaleja edeltävää aikaa leimasivat pommi-iskut pääkaupungissa Alger'ssa ja verilöylyt maaseudulla, mutta itse äänestyspäivä sujui tiettävästi ilman suuria väkivaltaisuuksia.\nAfganistanin oppositio kiisti kaupungin valtauksen Sveitsiläiset sallivat asekaupan


Soini: Keskustelu Pohjois-Korean kanssa saatava alkamaan, talouspakotteissa kiristämisen varaa - MTVuutiset.fi\nSoini: Keskustelu Pohjois-Korean kanssa saatava alkamaan, talouspakotteissa kiristämisen varaa\nUlkoministeri Timo Soini Suomen suurlähettiläiden kokouksessa Helsingissä viime kuussa. Lehtikuva\nJulkaistu 15.09.2017 22:24 (Päivitetty 15.09.2017 22:51 )\nYhdysvalloissa vierailulla oleva ulkoministeri Timo Soini (sin.) sanoo, että dialogi Pohjois-Korean kanssa olisi saatava alkamaan.\nYK:n turvallisuusneuvosto pitää vielä tänä iltana Suomen aikaa hätäkokouksen Pohjois-Korean laukaiseman ohjuksen takia.\n– Talouspakotteet ovat yksi asia, joissa on vielä kiristämisen varaa. Turvallisuusneuvoston olisi saatava dialogi tavalla tai toisella alkamaan Pohjois-Korean kanssa, Timo Soini kommentoi STT:lle Washingtonista.\n– Kiinalla ja Venäjällä on vaikutusvaltaa, ja toivoisin, että molemmat käyttäisivät sitä. Lisää painetta ja lisää ponnisteluja, tämä on koko maailmalle vaarallinen tilanne.\nDialogi olisi paras vaihtoehto, Soini sanoo.\n– Myös Pohjois-Korean johtajan täytyy osoittaa jotenkin omalle kansalleen, ettei hän neuvottele, koska on heikko, vaan siksi, että hänet otetaan neuvottelukumppanina tosissaan.\nMinisterikokouksessa keskusteltiin muun muassa radikalisaatiosta\nSoini osallistuu Washingtonissa Yhdysvaltojen ulkoministeri Rex Tillersonin isännöimään Demokratioiden yhteisön ministerikokoukseen. Soinin mukaan kokouksessa on puhuttu demokratiasta ja siitä, miten se ilmenee eri maissa.\n– Jokaisen maan täytyy löytää siinä oma polkunsa. Myös ihmisoikeuksista ja oikeudesta sananvapauteen on puhuttu.\nOmassa puheenvuorossaan Soini käsitteli radikalisaatiota ja mainitsi myös Turun puukotukset.\n– Toin esiin, että näiltä eivät edistyneetkään demokratiat välty. Yhteiskunnalla on oltava kestävyyttä ja vastustuskykyä. Terrorille ei saa antaa periksi, eikä se saa vaikuttaa päivittäiseen elämään, mutta sitä ei pidä ottaa kevyesti eikä aliarvioida.\nSoini kertoo, että hän pääsi lounaalla samaan pöytään Tillersonin sekä muun muassa Malin ja Puolan ulkoministereiden kanssa.\n– Keskustelimme radikalisaatiosta, ja siinä tuli paljon hyviä ideoita, Soini toteaa.\nYhdeksi tällaisten kokousten parhaista anneista Soini nostaa mahdollisuuden tapaamisiin, joita on normaalisti hyvin vaikea sopia.\n– Kävin esimerkiksi Malin ulkoministerin kanssa maan tilanteesta pitkän keskustelun, ja se oli hyvin hyödyllistä.


Videojalusta setti 504HD + 546BK\nHC-X1000E on varustettu Leica Dicomar-objektiivilla, BSI-kennolla ja Crystal Engine Pro 4K -kuvaprosessorilla. Tällä videokameralla kuvaat 4K-videoita 60p/50p-muodossa SD-kortille. Kaikki tämä kompaktissa rakenteessa, jota on kätevä kuljettaa mukana.\nVideokamera tukee useita eri tallennusmuotoja ja kuvanopeuksia 60p/50p/24p ja siinä on paljon ammattilaistoimintoja. Saat erinomaisen todenmukaisen resoluution videoihisi. Kompaktin muotoilunsa ansiosta kamera on ihanteellinen ammattilaistason dokumentti- ja tapahtumakuvaukseen.\nTämä objektiivi tarjoaa poikkeuksellista tarkkuutta ja upeita sävyjä. Zoom-optiikka säästää tilaa ja rakentuu neljästä erillisestä linssiryhmästä, jotka sisältävät 20x optisen zoomin pienestä rakenteesta huolimatta.\nVideokamerassa on kaksi muistikorttipaikkaa, jotka mahdollistavat Background Recording-toiminnon. Kun ensimmäinen kortti on täynnä, järjestelmä jatkaa automaattisesti ja huomaamatta tallennusta seuraavalle kortille. Infrapunasäteet ja IR-LED mahdollistavat yöllä tai muuten hämärissä olosuhteissa kuvaamisen hyvin tuloksin. HC-X1000E-kamerassa on paljon sisäänrakennettuja toimintoja, jotka auttavat sinua hallitsemaan värejä, valotusta ja kontrastia.\nVarustettu tarkennus-, zoom- ja aukkorenkailla objektiivissa\nValaistu LED-rengas käynnissä olevan videoinnin huomioimiseen\nWiFI-toiminnot mahdollistavat etäohjauksen älypuhelimesta käsin\n2 kpl AC-johtoja\nAkku 5800 mAh\nMikrofonin pidike (ruuveilla)


Metsätieteet 40 vuotta Itä-Suomen yliopistossa | Itä-Suomen yliopisto\nJoensuun kampus, Carelia-rakennus\nIlmoittautumiset 20.8. mennessä\nHyvät Itä-Suomen yliopiston metsätieteiden osastolta tai Joensuun yliopiston metsätieteellisestä tiedekunnasta valmistuneet maisterit ja tohtorit, osaston nykyiset ja entiset työntekijät sekä nykyiset tutkinto-opiskelijat, tervetuloa Itä-Suomen yliopiston metsätieteiden 40-vuotisjuhliin Joensuuhun perjantaina 9.9.2022!\nJuhlapäivä alkaa aamulla seminaareilla ja huipentuu klo 18 alkavaan iltajuhlaan. Seminaarien ja iltajuhlan ohjelmat löytyvät 40-vuotisjuhlien nettisivuilta osoitteesta uef.fi/uefforest40/. Sieltä näet myös iltajuhlan menun.\nIltapäivällä – seminaarien jälkeen, ennen iltajuhlaa – järjestetään omaehtoisesti kurssilounaita sekä muita alumnitilaisuuksia. Näistä tiedot päivitetään tapahtuman nettisivuille sitä mukaa kuin juhlatoimikunta vastaanottaa tiedot niistä, joten seuraathan sivuja näiden osalta aktiivisesti.\nIltajuhlaan ilmoittaudutaan Joensuun Metsäylioppilaat ry:n verkkokaupan kautta 1.6.2022 lähtien ja viimeistään 20.8.2022. Ilmoittautumisohjeet sekä linkki verkkokauppaan löytyvät juhlien nettisivuilta.\nSosiaalisessa mediassa tapahtuman voi ottaa seurantaa hashtagilla #EUFForest40.\nJoensuun yliopiston tukisäätiö, Joensuun kaupunki ja Itä-Suomen yliopisto tukevat iltajuhlaa. Joensuun metsäylioppilaat osallistuvat vahvasti juhlapäivän tilaisuuksien järjestämiseen.\nLisätietoja antaa Event coordinator, Satu Helenius, sähköposti uefforest40@uef.fi.


Unelmia NHL:n pudotuspeleissä murskannut tuomio poiki sääntömuutoksen – videotarkastuksia luvassa aiempaa enemmän | Yle Urheilu | yle.fi\nVegasin tie NHL:n pudotuspeleissä katkesi tylyllä tavalla. Vastaava halutaan välttää tulevaisuudessa.\n2.10.2019 klo 13.01päivitetty 2.10.2019 klo 14.08\nNHL-kausi alkaa torstaina yöllä Suomen aikaa.Getty Images\nUuden NHL-kauden alkaessa yhtenä puheenaiheena ovat sääntömuutokset. Alkavalla kaudella sääntöjä hiottiin muun muassa videotarkastuksien osalta.\nJatkossa videolta voidaan tarkastella maaliin johtaneita tilanteita aiempaa laajemmin. Toisaalta epäonnistuneista videohaasteista myös rangaistaan aiempaa tiukemmin.\nValmentaja voi haastaa yhä useammin\nToistaiseksi valmentajat ovat voineet haastaa tuomion jäällä, jos maali on syntynyt paitsion tai maalivahdin estämisen seurauksena. Alkavalla kaudella valmentaja voi vaatia videotarkastusta tilanteessa, missä maalia olisi mahdollisesti pitänyt edeltää vihellys.\nJos maalia edeltää esimerkiksi käsisyöttö tai korkealla mailalla hyökkäysalueella annettu syöttö, tilanne voidaan tarkistaa videolta. Jos kiekko käy ennen maalia päätyverkoissa, valmentaja voi haastaa tuomion jäällä.\nHaastaa voi edellä mainituissa tilanteissa vain, jos kiekko ei tule ulos hyökkäysalueelta viheltämättä jääneen tilanteen ja maalin välissä.\nMiksi muutos tehtiin: Bostonin ja Columbuksen pudotuspelisarjassa nähtiin maali, missä kiekko pomppasi juuri ennen maalia takaisin päätyverkoista. Tuomarit eivät nähneet kiekkoa päätyverkoissa. San Josen ja St. Louisin konferenssifinaalisarjassa jatkoaikaosumaa edelsi räikeä käsisyöttö – maali hyväksyttiin. Kukaan ei halua, että ottelut, puhumattakaan pudotuspelien ottelusarjoista ratkeaa räikeisiin tuomarivirheisiin.\nToisin kuin aiemmin, alkavalla kaudella haastaa saa rajattomasti. Aiemmin joukkue pystyi haastamaan tuomion vain, jos sillä oli aikalisä käyttämättä. Virheellisestä haasteesta se menetti aikalisänsä.\nJatkossa haastaa saa koska tahansa, mutta rangaistukset epäonnistuneista haastoista ovat tuntuvammat.\nEnsimmäisestä virheellisestä haastosta joukkue saa kahden minuutin joukkuerangaistuksen pelin viivyttämisestä. Jokaisesta virheellisestä haastosta tämän jälkeen joukkuetta rangaistaan 2+2 minuutin joukkuerangaistuksella pelin viivyttämisestä.\nToronton videohuone tekee myös jatkossa videotarkastukset varsinaisen peliajan viimeisellä minuutilla sekä jatkoajalla, muuten tarkastukset tapahtuvat jään tasolla tuomarien toimesta. Toronton videohuoneella on mahdollisuus sanoa viimeinen sana kaikkiin videotarkastuksiin.\nMiksi muutos tehtiin: Edelleen pyritään välttämään räikeät tuomarivirheet. Toisaalta virheellisistä haastoista rangaistaan tuntuvammin, koska peliä ja ottelutapahtumia halutaan jouduttaa. Jos joukkueet haluavat haastaa tuomion jäällä, näiden on parempi olla varmoja virheestä.\nTuomareiden on alkavalla kaudella katsottava kaikki viiden minuutin rangaistukseen johtavat tilanteet videolta. Mikäli pelaaja on saamassa viiden minuutin jäähyn ja joutumassa suihkuun, muuten kuin tappelemalla, tilanne on tarkastettava videolta.\nTämän jälkeen tuomari voi joko vahvistaa tuomion tai muuttaa sen kahden minuutin jäähyksi. Kokonaan vihellettyä rangaistusta ei voi takaisin ottaa.\nBostonin puolustaja Torey Krug ja tuomari käyvät keskustelua.Getty Images\nTuomareilla on lisäksi mahdollisuus tarkastaa 2+2 minuutin rangaistuksiin johtavia korkeiden mailojen tilanteita videolta. Ajatuksena on tarkastaa, oliko haavan aiheuttanut maila itse asiassa pelaajan, jota ollaan rankaisemassa.\nMiksi muutos tehtiin: Menneen kevään pudotuspeleissä Vegasin Cody Eakin sai ratkaisevassa ensimmäisen kierroksen ottelussa perusteettoman suihkukomennuksen, minkä aikana San Jose teki neljä ylivoimamaalia kirien 0–3-tappioasemasta 4–3-johtoon ja lopulta voittoon.\nYhteistyössä pelaajayhdistyksen kanssa NHL on tehnyt tarkastuksia myös pelaamiseen ilman kypärää. Jatkossa ilman kypärää pelaavalle pelaajalle tuomitaan kahden minuutin rangaistus. Jos kypärä irtoaa niin sanotusti pelin tiimellyksessä esimerkiksi silloin, kun pelaajalla on kiekko tai tämä on muuten tapahtumien keskiössä, tälle annetaan kohtuullinen aika joko poistua jäältä tai hakea kypärä takaisin päähän.\nJos näin ei tapahdu, pelaaja saa rangaistuksen. Kahden minuutin rangaistus tuomitaan myös sellaiselle pelaajalle, joka tarkoituksella yrittää ottaa toisen pelaajan kypärää pois tämän päästä.\nMiksi muutos tehtiin: Puhtaasti pelaajien turvallisuuden näkökulmasta.\nJatkossa puolustavalta joukkueelta evätään vaihtomahdollisuus tilanteessa, missä maalivahti sulkee kiekon punaviivan (keskiviiva) takaa tulevan laukauksen jälkeen. Vaihtaa ei saa myöskään silloin, jos puolustava pelaaja siirtää vahingossa oman joukkueen maalin pois paikoiltaan.\nMolemmissa tapauksissa hyökkäävä joukkue saa päättää, kummalta puolelta hyökkäysaluetta peliä jatketaan. Hyökkäävä joukkue saa päättää aloituspisteen myös ylivoimapelin aluksi sekä pitkää kiekkoa seuraavissa hyökkäyspään aloituksissa.\nMiksi muutos tehtiin: Pelin jouduttamiseksi. Turhia pelikatkoja halutaan välttää. Toisaalta pelin rikkomista esimerkiksi maalia siirtämällä halutaan karsia. Kansa tulee katsomaan maaleja, joten aloitteellista joukkuetta tuetaan hyökkäyspään aloituksilla.\nJos maalivahti siirtää läpiajossa maalinsa tolpan pois paikoiltaan, hyökkäävälle joukkueelle tuomitaan maali.\nMiksi muutos tehtiin: Jotkut maalivahdit ovat hyviä levittämään jalkansa ja potkaisemaan ”vahingossa” maalin pois paikaltaan. Hyökkäävälle pelaajalle halutaan antaa reilu mahdollisuus maalin tekoon. Liiga haluaa lisää maaleja.\nKiekko katsomoon (hyökkäysalueella)\nMikäli hyökkäävä joukkue toimittaa kiekon katsomoon hyökätessään, peliä jatketaan silti hyökkäysalueelta.\nMiksi muutos tehtiin: NHL haluaa lisää maaleja, koska niitä kansa tulee katsomaan.


Ei parta pahoille kasva – Jukka Viljanen\n16 lokakuun, 2016 /in Uncategorized @fi /by Jukka Viljanen\nOlen juossut sellaisena peruslenkkinä reittiä, josta hieman alle puolet on maastojuoksua kinttupoluilla ja loput matkasta etenen hiekkapohjaisella ulkoilureitillä. Lenkin kesto on 1,5-2 h. Poluilla vauhti on snadisti hitaampaa, mutta hiekkatiellä otetaan karstat pois koneesta.\nSellaisen mä kiskaisin eilenkin. Kokeilin minulle uutta bafefoot-tyyppistä maastokenkää. Ja nyt on pohkeet hellänä\nTällaiselle metsäläiselle kaikki luontoa fanittavat jutut ovat mieleen. Sellaisesta käy vaikkapa eilinen Hesarin artikkeli, jossa puhutaan mm.toimistokuukkeleista..ja siitä, kuinka jo hipit tiesivät, että luonto tekee ihmisille hyvää.\nHipistä tulee mieleen kaverini Greg, joka on kasvattanut niin pitkän parran, että ihmettelen, että miten hän pystyy vielä juoksemaan kompastumatta partavärkkiinsä. No, hippi-Greg (älkää kertoko…) juoksi eilen Etelä-Afrikassa Otter Trailin, joka on maratonin mittainen juoksu. Hän lähetti kisan jälkeen minulle kuvan, jossa hän keekoilee partoineen Chris Crewson-nimisen hepun kanssa. Chris oli meidän tukitiimin pomo, kun juoksimme Kalaharin autiomaan läpi.\nPäivä tiikerinä Terveskanto


Maa- ja Kotitalousnaiset | Pohjois-Karjalan vatruska\nnoin 800 g survottua keitettyä perunaa\nPese perunat ja pane ne kuorineen kiehuvaan, suolalla maustettuun veteen. Perunat voi halutessaan myös kuoria.\nKeitä riisit ohjeen mukaisesti, siivilöi ja huuhdo riisi. Sekoita riisin joukkoon voisula ja halutessasi suola\nKuori ja survo kypsät perunat. Vatkaa survos kiinteäksi massaksi, lisää vatkaamisen aikana joukkoon suola ja kananmuna.\nAlusta vehnäjauhot mukaan perunamassaan. Pyöritä taikina palloiksi ja taputtele pallot kakuiksi. Ajele kakut noin puolen sentin paksuisiksi kuoriksi. Mitä ohutkuorisempi vatruska, sen parempi.\nLisää kuorten toiselle puoliskolle lusikallinen riisitäytettä ja taita vatruskat puolikuun muotoon.\nSulje vatruskat reunoistaan, voitele kananmunalla ja paista 250 asteessa uunissa 10 - 15 minuuttia tai kunnes pinta on kauniin aurinkoinen. Tarjoa heti.


Twitter kasvoi odotettua nopeammin\nAktiivisten Twitter-käyttäjien määrä nousi yli viidenneksellä loka-joulukuussa.\nSosiaalisen median palvelun liikevaihto nousi loka-joulukuussa odotettua nopeammin, 11 prosenttia 1007 miljoonaan dollariin, kun se edellisvuonna se oli 909 miljoonaa dollaria. Palvelun päivittäisten käyttäjien määrä nousi peräti 21 prosentilla 152 miljoonaan.\nUutistoimisto Bloombergin haastattelemat analyytikot olivat odottaneet keskimäärin vajaan 995 miljoonan euron liikevaihtoa viimeiseltä vuosineljännekseltä. Myös päivittäisten käyttäjien kasvu oli odotettua kovempaa, sillä analyytikot olivat odottaneet 148 miljoonaa käyttäjää.\nYhtiön omistajien kannalta tärkeitä päivittäisiä mainostettavia käyttäjiä oli yhtiön mukaan 152 miljoonaa, mikä oli viidenneksen enemmän kuin vuotta aiemmin.\nKuitenkin yhtiön tuloskehitys otti takapakkia. Viimeisen vuosineljänneksen liikevoitto laski 153 miljoonaan dollariin edellisvuoden 207 miljoonasta dollarista.\nTwitter kertoo, että se on kehittänyt palveluaan käyttäjäystävällisempään suuntaan. Käyttäjien keskinäinen kommunikointi ja mielenkiintoisten aiheiden löytäminen on yrityksen mukaan nyt aiempaa helpompaa.\nYhtiön toimitusjohtaja Jack Dorsey kertoo Bloombergille, että hän näkee Twitterin enemmän ”kiinnostuksen kohteiden verkostona eikä sosiaalisena verkostona”.\nTwitter on onnistunut kampeamaan tuloskehityksen positiiviseksi. Koko viime vuoden nettotulos oli 1,47 miljardia dollaria, mikä on toinen positiivisen tuloksen vuosi. Sitä ennen mikroblogipalvelu kynsi tappiolla peräti 12 vuotta.\nYhtiö odottaa kuluvan vuoden ensimmäiseltä vuosineljännekseltä 825 – 885 miljoonan dollarin liikevaihtoa. Yhtiön myyntiä edesauttavat tänä vuonna Yhdysvaltojen presidentinvaalit ja Japanin olympialaiset.\nDorsey haluaa Twitterin toimivan nopeammin. Yhtiö on hänen mukaansa hidas uusien tuotteiden ja ominaisuuksien kehittämisessä.\nTwitterin osakekurssi pomppasi tulosraportin julkaisun jälkeen 33 dollarista 39 dollariin, mutta tuli tänään hieman alaspäin.\nAvainsanat:sosiaalinen media, tulosraportti, Twitter


Honda NTV 650 Revere 650 cm³ 1996 - Helsinki - Moottoripyörä - Nettimoto\nHuoletonta ajoa kun ei tarvitse ketjuja ja rattaita huollella. Uusi takakumi ja etuiskarit huollettu. Honda Racing maali 2015. Miehekkäällä murinalla ja imuäänellä etenevä pyörä. Kätevän kokonsa vuoksi helppo hallittava vaikka V2 kiihtyy ja vääntää hyvin. Mukana tulevat pieni takaboksi ja vedenpitävät pehmeät laukut sekä englanninkielinen kattava opas. Huollettu ja säilytetty talvisin R.M Heinolla. Itse en nyt ehdi nauttimaan tästä herkusta.\nNettimoto.com  Honda  Honda NTV  Ajoneuvotietolomake\nIlmoitustyyppi Myydään Vuosimalli 1996 (käyt.ott. 9-1996)\nMittarilukema 80 600 km Omistajia 4\nHuoletonta ajoa kun ei tarvitse ketjuja ja rattaita huollella.\nUusi takakumi ja etuiskarit huollettu.\nHonda Racing maali 2015.\nMiehekkäällä murinalla ja imuäänellä etenevä pyörä. Kätevän kokonsa vuoksi helppo hallittava vaikka V2 kiihtyy ja vääntää hyvin. Mukana tulevat pieni takaboksi ja vedenpitävät pehmeät laukut sekä englanninkielinen kattava opas. Huollettu ja säilytetty talvisin R.M Heinolla. Itse en nyt ehdi nauttimaan tästä herkusta.\nKatso myytävänä olevat Honda NTV vaihtomotot »\nHonda NTV 650cm³, '96, 42tkm\nNettimoto ID 2070134


maaliskuu 2018 - VCOF.FI\n31.3.2018 VCOF Kommentit pois päältä artikkelissa Kaikuja 50 vuoden takaa\nScania tuhisee ylläni. Makaan asfaltilla juuri tuon autohirviön etupuskurin alla. Sopivasti pyörien välissä. Kyljelleen kaatunut vespa huutaa täydellä kaasulla. Oikea jalkani on jäänyt vespan astinlaudan ja asfaltin väliin. En tunne mitään. Kaikki tapahtui niin äkkiä. […]\n29.3.2018 VCOF Kommentit pois päältä artikkelissa Vespa roadracingiä Indonesiassa\nVespoilla voi harrastaa monella tavalla. Meille suomalaisille harvinaisempi tapa on Roadracing. Tällä videolla kisaa käydään Indonesian kylässä nimeltä Yogyakarta. Hurjan näköistä touhua, mutta pilke silmäkulmassa.\n28.3.2018 Mika Koivunen Kommentit pois päältä artikkelissa Skootterilla päivässä Lanzarotten ympäri\n26.3.2018 Mika Koivunen Kommentit pois päältä artikkelissa Backyard – Moped Helmets\nPuoliso oli varautunut virpojia varten ja hakenut pientä hyvää Lidlistä mahdollisille virpojille. Mukaan oli tarttunut myös paketti tälläisiä minulle, kun oli kuulemma niin ajankohtainen. 😉 Tuote oli löytynyt Lidlin hyllystä ja paketin kyljessä lukee: Sekoitus […]\n22.3.2018 VCOF Kommentit pois päältä artikkelissa Vespa päätähtenä ”Italian Design Day” tapahtumassa


Android-pelikonsoli satasella - Digitoday - Ilta-Sanomat\nJulkaistu: 5.8.2012 9:58\nMicrosoftin, Sonyn ja Nintendon pyhän konsolikolmiyhteyden rintamaan on yrittänyt hakata säröjä firma jos toinenkin.\nKalifornialaislähtöinen Ouya (Lausutaan oh yeah!) on onnistunut keräämään kuluttajilta lähes kuusi miljoonaa dollaria Android-pelikonsolihankkeensa käynnistämiseen.\nTeknisesti Ouya on Android 4.0-käyttöjärjestelmää pyörittävä konsoli, jonka sisuksissa hyrrää Tegra3-neliydinprosessori. Ram-muistia vehkeessä on gigatavun verran ja massamuistia kahdeksan gigaa. Yhteydet ulkomaailmaan hoituvat ethernetin, usb:n, wifin, bluetoothin ja hdmi:n kautta.\nOuya on suunniteltu alusta lähtien avoimeksi konsoliksi: kaikki liitännät ovat standardinmukaisia, käytetyt prosessorit ja piirisarjat eivät ole salaisia ja konsolin saa avattua tavallisella ruuvimeisselillä. Myös roottaaminen tulee lupauksien mukaan olemaan hyvin yksinkertaista – eikä tule vaikuttamaan takuuseen.\nKonsolin pelitarjonta oli aluksi hyvin hämärän peitossa. Kehittäjätiimi toitotti kovasti konsolin olevan suunnattu indie-pelinkehittäjille, jotka voivat julkaista pelinsä Android-alustalle ilman suuria kuluja. Ainoa ehto pelinkehittäjille on tarjota jokin osa pelistä ”ilmaiseksi”. Käytännössä tämä tullee tarkoittamaan pelattavaa demo-versiota jokaisesta pelistä.\nYritys on kuitenkin onnistunut solmimaan mielenkiintoisia yhteistyösopimuksia, esimerkiksi Minecraftin takana oleva Mojang on sitoutunut tuomaan pelinsä Ouyalle, ja Unity-pelialusta on yksi konsolin julkaisupartnereista. Kelkkaan on hypännyt myös pilvipelaamista tarjoava OnLive, jonka palvelussa on mahdollista pelata netin kautta hyvinkin raskaita pelejä kevyellä raudalla. Viimeisin lisäys tiimiin on Square Enix, jonka Final Fantasy III on yksi julkaisupeleistä.\nOuya on toistaiseksi lanseerattu ainoastaan yhteisörahoitusta luoville projekteille hankkivan Kickstarte-sivuston kautta. Kickstarterissa voi ilmoittautua projektin tukijaksi kymmenellä taalalla tai ennakkotilata konsolin 99 dollarin hintaan (postikuluinen konsolin hinnaksi eurooppaan tulee karvan verran alle sata euroa).\nEnsimmäiset toimitukset alkavat sivuston lupauksen mukaan maaliskuussa 2013.\nHimokas usb-koira? Usb-turhakkeiden maailma ihmetyttää\nTuo Mannerhim Civilization V-peliin\nTeratavun ulkoinen USM-levy (kyllä ei usb)http://www.mbnet.fi/artikkeli/blogit/mblabra/usb_turhakkeiden_ihmeellinen_maailma_aukeaa


Kalastusuutiset − FishinginFinland.fi − valtakunnallinen kalastusmatkailuportaali - Ankeriaalle rauhoitusaika loka-tammikuussa\nAnkeriaan kalastus on kiellettyä 1.10.‒31.1. välisenä aikana. Kielto astuu voimaan lokakuun 1. päivänä 2018 ja on voimassa koko maassa Ahvenanmaata lukuun ottamatta. Ankeriaan pyydystäminen, myynti ja sellaisten pyydysten käyttö, jotka erityisesti soveltuvat sen pyydystämiseen, on rauhoitusaikana kielletty. Rauhoitusaikana saatu ankerias tulee vapauttaa.\nErittäin uhanalaiseksi luokiteltua ankeriasta pyydetään Suomessa pääasiassa vapaa-ajankalastuksessa, jonka noin 10 000–12 000 kilon vuosisaalista puolet saadaan merialueelta ja puolet sisävesiltä. Ankeriasta kalastetaan Suomessa pääasiassa pitkäsiimalla, ongella, katiskalla ja rysällä. Suuri osa vapaa-ajankalastuksen ankeriassaaliista on sivusaalista.\nAnkerias kutee Atlantin Sargassomeressä. Poikaset nousevat kuoriuduttuaan pintavesiin ja kulkeutuvat merivirtojen mukana yli Atlantin. Saavuttuaan Euroopan rannikolle noin 1‒3 vuoden kuluessa ne muuttavat muotoaan ja nousevat lasiankeriaina Euroopan länsirannikon jokisuihin. Itämereen jokiin nousevat ankeriaat ovat hieman vanhempia kasvu- eli kelta-ankeriaita. Voimalaitokset estävät monin paikoin ankeriaan pääsyn luonnollisille kasvualueilleen. Tämän vuoksi istutukset ovat olleet ainoa konsti ylläpitää kalastettavia ankeriaskantoja.\nNoin 5‒20 vuoden kuluttua aikuiset sukukypsät hopea-ankeriaat lähtevät takaisin pitkälle vaellusmatkalle kohti Sargassomerta.\nYläkuva: Ankeriasta ongittaessa ilta on hyvää kalastusaikaa. Loka-tammikuun rauhoitusaika koskee kaikkia pyyntitapoja. (Kuva: Jari Tuiskunen)


5 yleistä aikasyöppöä taloushallinnossa\nPiia Similä / 24.1.2019\nSähköisen taloushallinnon etuja ovat nopeus ja tehokkuus. Luvut puhuvat puolestaan: tyypillinen kustannustehokkuuden parannus huitelee 30 prosentissa niissä organisaatioissa, jotka ovat digitalisoineet taloushallintonsa. Mihin perinteisessä taloushallinnossa kuluu aikaa? Miten nämä aikasyöpöt voidaan taklata sähköisen taloushallinnon avulla?\nAikasyöppö 1. Saman tiedon tallentaminen useaan kertaan\nPerinteisellä mallilla toimivassa taloushallinnossa sama tieto joudutaan tallentamaan useaan kertaan. Esimerkiksi paperilaskuja lähettävässä yrityksessä laaditaan, tulostetaan, kuoritetaan ja postitetaan laskut. Ostolaskut käsitellään, asiatarkastetaan, hyväksytään, maksetaan tyypillisesti verkkopankissa ja tämän päälle jo kerran sähköisessä muodossa olleen laskun tiedot syötetään uudelleen tietokoneelle. Paperitositteiden tiedot tulee myös kerätä ja toimittaa tilitoimistoon, jossa sama tieto jälleen tallennetaan käsin kirjanpitoa varten. Manuaalinen tallennustyö on virhealtista ja aikaa vievää. Se vie ison osan kirjanpitäjän työajasta.\nSähköinen prosessi on nopea ja sujuva automaation ansiosta. Siinä korotustuvat tarkastaminen ja täsmäyttäminen. Molempia voi tehdä kuukauden aikana vaiheittain. Koska asiakas ei toimita sähköisessä mallissa kaikkea aineistoa yhdellä kertaa, kirjanpitäjän työ ei kuormitu epätasaisesti kuukauden aikana. Lisäksi kaikki asiakkaiden lähettämä materiaali tulee jo valmiiksi sähköisessä muodossa, eikä sitä tarvitse tallentaa toiseen tai ties kuinka monenteen kertaan.\nAikasyöppö 2. Raporttien manuaalinen kokoaminen vanhasta tiedosta\nPerinteisessä taloushallinnossa raportit laaditaan esimerkiksi kerran kuussa tai kvartaaleittain kirjanpidon valmistuttua vanhan tiedon pohjalta. Raporttien kokoaminen manuaalisesti vie aikaa eivätkä luvut kerro sen hetkisestä tilanteesta vaan edeltäneestä ajasta.\nPeruutuspeiliin katsomisen sijaan sähköinen taloushallinto mahdollistaa katseen kääntämisen tulevaisuuteen. Raportit saadaan ohjelmasta reaaliaikaisen tiedon pohjalta automaattisesti, jolloin taloushallinnon ammattilaisen työ ei mene menneiden lukujen kaivelemiseen, vaan ajan voi käyttää asiakkaiden neuvomiseen ja raporttien tulkitsemiseen tulevaan tähtäävien päätösten tueksi.\nAikasyöppö 3. Kuukausittainen kuittienmetsästysretki\nMikä yhdistää kovin monia ostolaskuja, matkalaskuja, kululaskuja tai myyntilaskuja? Puuttuvat kuitit! Kadonneiden kuittien metsästäminen on taloushallinnon ammattilaisten aikaa vievä ja välillä mahdottomalta tuntuva salapoliisitehtävä. Ja vaikka kuitit eivät olisikaan hukassa, esimerkiksi kenkälaatikossa tilitoimistoon kerran kuussa toimitettujen paperikuittien läpikäyminen on varsinainen aikasyöppö.\nKuittiskannaussovellukset, esimerkiksi Procountor Kuitit, ovat tehokas vastaus hukkuneiden kuittien ongelmaan. Sovelluksella on mahdollista ottaa kuva kuitista, minkä jälkeen paperista kuittia ei enää tarvitse säilyttää, vaan sen ui suoraan kirjanpito-ohjelmaan. Kun kuitit ovat tallessa ohjelmassa, ne voi vaivatta liittää tositteille laskutuksen yhteydessä. Procountorissa kuitit pystyy liittämään muun muassa matka-, kulu-, osto-tai myyntilaskuille tai muistioille ja tiliotteille, aina sinne, minne kuittia tarvitaan.\nAikasyöppö 4. Mapittaminen ja mappien selaaminen toimistolla\nPerinteisessä taloushallinnossa kirjanpidon arkisto sijaitsee yleensä tilitoimistossa, jossa lukkojen takana olevien mappien rivistö saattaa olla hyvinkin vaikuttavan pituinen. Kun asiakas kaipaa tietoja vaikkapa aiemmin luomastaan myyntilaskusta uuden laskun pohjaksi, tietojen saaminen on puhelinsoiton tai sähköpostin varassa. Tämä onnistuu tietenkin vain tilitoimiston aukioloaikojen puitteissa. Kirjanpitäjän aikaa vie oikean mapin kaivaminen, halutun tiedon etsiminen ja lähettäminen asiakkaalle. Puhumattakaan siitä, että toimistolla totta kai tulee istua töitä tehdäkseen, olipa muu perhe mökillä tai koira kotona kipeänä.\nSähköisessä taloushallinnon ohjelmistossa laskut, tiliotteet ja muut tositteet arkistoidaan automaattisesti sähköiseen arkistoon. Hyvästi paperin pyörittely, arkistoiminen ja mappien kaivaminen. Automaattisesti arkistoitujen tietojen hakeminen on nopeaa ja onnistuu pilvipalvelusta missä tahansa. Tiedot ovat yrittäjän käytettävissä muutaman hakuehdon päässä ja jopa ilman kirjanpitäjän apua. Kun tiedot kulkevat pilvipalvelussa mukana, on myös kirjanpitäjä vapaa työskentelemään ajasta ja paikasta riippumatta, ollen silti asiakkaidensa tavoittavissa ja apuna tarpeen tullen.\nAikasyöppö 5. Palkanlaskenta täällä ja tiedot siellä\nPalkanlaskenta on yleensä ulkoistettu tilitoimistolle. Perinteisen taloushallinnon maailmassa palkanlaskenta on kirjanpidosta erillinen osa-alue. Tietojen kokoaminen vie aikaa ja vaatii usein muistuttamista ja selvittelyä.\nSähköisessä mallissa kaikki palkanlaskentaan vaadittava tieto on samassa järjestelmässä. Palkanlaskijan tehtävä on ylläpitää yrityksen palkkatietoja ja tehdä palkanlaskenta asiakkaan toimittamien tietojen perusteella. Palkkalaskelmien lähetys onnistuu sähköisesti, ja palkat voi maksaa suoraan taloushallinto-ohjelmasta. Palkkoja maksettaessa ei myöskään tarvitse tallentaa tietoja kirjanpitoon erikseen, koska palkanlaskennan taustalle muodostuvaan kirjanpitoon voi automatisoida palkkojen sivukulut.\nOlemme koonneet maksuttomaan oppaaseemme parhaat vinkit kirjanpitäjän työn tehostamiseen sähköisten ratkaisujen avulla. Lataa Kirjanpitäjän opas – tehokkaampaa työtä maksutta.\nsähköinen taloushallinto, kirjanpitäjä, automaatio\nsähköinen taloushallinto (87)


Kirjoittaja Lempeä kettu » 9.2.2020 12:58:09\nVenkku, hyvin kirjoitettu. Kiitos, kun jaoit kokemuksesi. Varmasti tsemppaa myös muita, jotka miettivät kannattaako juoda tipattoman päätteeksi. Ei se välttämättä enää niin hienoa olekaan kuin kuvittelisi. Jokin juttu siitä häviää, olen samaa mieltä oman kokemuksen kautta.\nMuoks. Pientä muokkailua ettei mene nämä omat jutut täällä jaaritteluksi.\nViimeksi muokannut Lempeä kettu päivämäärä 12.2.2020 00:27:23, muokattu yhteensä 1 kerran\nKirjoittaja Tiikeri » 9.2.2020 15:35:22\nSulla on tosi hyviä ajatuksia Lempeä kettu!\nMulla täällä 0 päivä hakuisessa.\nViime viikolla oli 2 tipatonta päivää. Nyt jos saisi 3 päivää peräkkäin olisin iloinen itseeni.\nTäytyy vaan keksiä jotain muuta ajateltavaa ja tekemistä selvinpäin.\nMulla kun on tapana tissutella ja puuhastella, esim leipoo ja laittaa ruokaa. Tsempit.\nKirjoittaja Lempeä kettu » 10.2.2020 09:15:07\nKiitos sanoistasi Tiikeri!\nOlen otettu siitä, että juttuni ovat hyödyksi ja iloksi muillekin. Kannattaa siis jatkaa kirjoittelua ja asioiden työstämistä täällä, kun tulee noin ihanaa palautetta.\nKirjoittaja Lempeä kettu » 11.2.2020 00:38:00\nYritän jotenkin pukea ajatuksia sanoiksi, joitakin irrallisia oivalluksia, päivän aikana jalostuneita, hieman väsyneitäkin.\nOpittuja asioita saa ja pitää rikkoa, silloin kun on aihetta.\nVapautumalla päihteestä katkaisen sukupolvien ketjun, ja tavan ajautua takaisin päihteeseen.\nViimeksi muokannut Lempeä kettu päivämäärä 11.2.2020 23:54:26, muokattu yhteensä 1 kerran\nKirjoittaja Lempeä kettu » 11.2.2020 07:56:05\nAlkoholiton aamu, kymmenes päivä.\nViimeksi muokannut Lempeä kettu päivämäärä 11.2.2020 23:52:29, muokattu yhteensä 1 kerran\nKirjoittaja Lempeä kettu » 11.2.2020 12:43:39\nVappuna tulisi kolme kuukautta raittiutta täyteen. Pidän sen nyt tästä eteenpäin tulevaisuuden tavoitteenani. Mielestäni riittävän konkreettinen ja lähellä oleva toteuttamiskelpoinen ajanjakso.\nKirjoittaja Lempeä kettu » 12.2.2020 00:10:11\nKävin ostamassa kaverille olutta hänen pyynnöstään. Ei ollut mikään iso juttu. Oluita ostaessani ajattelin rehellisesti, että päätös on päätös, minä en juo enää, joten itselleni en osta ja se pohdinta oli lyhykäisyydessään siinä.\nNyt olenkin jo nukkumassa ja otettu omasta jämäkkyydestäni alkoholin suhteen. Oliko se joku aivan eri ihminen, joka joulukuussa joi itsensä känniin joka ilta?\nKirjoittaja Lempeä kettu » 12.2.2020 14:43:30\nKohti kahden viikon juomattomuutta mennään, joka tulee täyteen lauantaina. Toisaalta tämä laskeminen tuntuu hullulta, mutta on varmaankin tarpeellista näin alussa todistaa itselleen, että pystyy siihen taas, kun vain halu on kohdillaan. Alkoholin juominen ei ole ollut mulle koskaan harrastus vaan kyllä se on ollut niin, että alkoholin juominen on häirinnyt niitä oikeita harrastuksia.\nEdelleen täytyy todeta, että kun on ollut raittiina toista vuotta niin vuoden kohdalla koko asia oli merkityksetön ja elämä sujui mukavasti ilman, että alkoholin käyttö olisi ollut millään tavalla ajankohtaista tai edes käväissyt ajatuksissa, kaikki oli täydellisen unohtunut, edes sillä ajalla ei ollut enää merkitystä, kuinka kauan oli ollut ilman, kunnes...\n...eräänä erittäin iloisena ja positiivisena iltana sain sen päähäni kuin vaivihkaa, että voin olla kohtuukäyttäjä, kuten muutkin ympärillä ja maistella laatuviiniä, seuraavana viikkona pikkusen olutta saunan jälkeen jne. Nyt kun se on koettu, niin enää ei tarvi kokeilla, miltä kohtuukäyttö maistuu, kun se alkoi maistumaan liiankin hyvin.\nKannustan kaikkia pitkään raittiuteen (siis heitä, jotka oikeasti siitä haaveilevat ja haluavat.) Lopettaminen on sen helpompaa, mitä enemmän sitä tekee. Alusta ei tarvitse enää aloittaa vaan siitä mihin on jäänyt. Sen voin tästä omasta kokemuksesta kertoa.\nKirjoittaja Lempeä kettu » 14.2.2020 15:51:56\nVoisin siirtyä lopettajien puolelle, koska en ole enää vähentäjä vaan alkoholin käytön lopettanut, mutta kun tämä ketju on jo olemassa, niin ehkä ei ole niin kamalaa, vaikka tähän kirjoittaisin mietteitäni jatkossakin. Toivottavasti kukaan ei siitä pahastu. Huomasin joidenkin muiden kirjoitusten kautta, että olen siinä erilainen, etten suunnittele tulevaa käyttöä enkä tee aikarajoja sille, milloin saan juoda. Kun lopulta sain lopetettua käytön, en todellakaan enää haaveile siitä, että joskus joisin. Voi nimittäin olla, että uudestaan en onnistuisi enää lopettamaan, enkä henkisesti kaipaa enää yhtään juomaputkea sotkemaan elämääni. Suoria sanoja, mutta pakko olla luja tämän asian edessä. On sen verran vakavia juttuja takana, eikä se enää naurata, kun alkoholin käytön vuoksi valuu viikkoja sekä kuukausia elämästä hukkaan, ei sellaista vain kaipaa.\nKirjoittaja Hyvään oloon » 14.2.2020 20:10:35\nOlisi ihanaa jos saisi lukea tällä puolella edelleen sun ajatuksia.\nTodella hienoa, oot ottanut valtavan askelen.\nTäälläkin meneillään taas yksi kokonaan juomaton päivä! Hyvä me!\nKirjoittaja Lempeä kettu » 14.2.2020 22:31:20\nHei Hyvään oloon! Kiva kuulla! Kyllä minä jatkan, vähentämisen vaikeudestahan tämä on alkanut ja muutoksen etsimisestä. Vielä hetki sitten luulin etten pysty enää vähentämään, tai lopettamaan, ja epäonnistuin useasti molemmissa.\nOn tunteet aika pinnassa, kun miettii viime päivien tapahtumia.\nKirjoittaja vilmasto » 15.2.2020 10:13:29\nSehän on todella hienoa, että teit päätöksesi! tunteet saakin olla pinnassa näitten asioitten kanssa.\nJa eihän se nyt ketään häiritse vaikka tänne puolelle kirjoitatkin. Vapaastihan täällä foorumilla saa liikkua puolelta toiselle ja ketjusta toiseen.\nTsemppiä ja jatketaan kirjoittelua\nKirjoittaja venkku » 15.2.2020 20:14:19\nKirjottele ihmeessä tällekin puolelle, sulla on hyviä vinkkejä ja ajatuksia.\nKirjoittaja Lempeä kettu » 16.2.2020 00:14:43\nTosi ihana ja mukava kuulla! Kiitos teille molemmille! Täällä on lämmin vastaanotto.\n2 viikkoa tuli tänään raitista elämää. Tänään on ollut useita mahdollisuuksia juoda, ravintolassa, kotona, alkossakin on vierailtu, mutta ei. Se on minun osalta ohi.\nEn kaipaa alkoholin makua suuhun ja kaikista vähiten oluen makua. Olen kieltäytynyt myös alkoholittomista oluista.\nHumaltuminen suorastaan tuntuu vastenmieliseltä, olenhan nauttinut sitä sisäisesti liikaa. Olen ollut kyllästetty, ja kyllästynyt, juomarutiineihini. Siitä syystä juomattomuus tuntuu nyt kuin se olisi yksi normaaleista ja niin tavanomaisista asioista maailmassa.\nKiitos tuesta tänne kaikille, jotka ovat tsempanneet ja kirjoitelleet! Jatketaan edelleen samaan malliin. Kun on rehellinen omille tavoitteillensa, voi kokea aitoa iloa myös niiden onnistumisesta, olivatpa ne joko vähentämistä tai lopettamista. Hyvää yötä.\nKirjoittaja Lempeä kettu » 16.2.2020 00:25:10\nJatkan mielelläni täällä vähentäjien puolella jatkossakin kirjoittelua.


Kalasataman keskuksen tornitalo Loisto on valmistunut – Arkkitehtitoimisto Helin & Co, Helsinki\nKalasataman keskuksen tornitalo Loisto on valmistunut\nLoisto-pilvenpiirtäjä Helsingin Kalasatamassa toivottaa asukkaansa tervetulleiksi. Nyt valmistunut Loisto on toinen kahdeksan rakennettavan tornin kokonaisuudesta, joka yhdessä tornien juuressa sijaitsevan REDI-kauppakeskuksen kanssa muodostaa Kalasataman keskuksen.\nKuten naapuritorni Majakka, myös 32-kerroksinen Loisto on korkeatasoinen, uudenlaista asumista edustava tornitalo. Asukkaiden käytössä on mm. erilaisia digipalveluja arkea helpottamaan sekä vierasasunto, jonka voi varata omille vierailleen. Myös yhteistiloja on paljon, ja ne ovat erityisen laadukkaat; upeat näkymät tarjoava terassialue, suuri saunaosasto, ulkoporeallas, kuntosali sekä klubi- ja juhlatila ovat asukkaiden käytössä. Palvelujen lisäksi on panostettu yleiseen viihtyvyyteen ja taiteeseen. Katutason aulassa tulijat vastaanottaa taiteilija Inni Pärnäsen Grada-koivuvanerista valmistettu taideteos Kesä.\nLoiston asunnot on suunniteltu tehokkaiksi samalla kiinnittäen huomiota siihen, että pieniinkin huoneistoihin muodostuisi kauniita tiloja ja tilasarjoja sekä avaruutta. Avaruuden tuntua lisää huonekorkeus, joka on lähes kolme metriä. Parvekkeiden sijasta jokaisessa asunnossa on viherhuone, siirtolasiseinillä rajattu ympäri vuoden käytössä oleva lämmin tila.\nMuutamaa asuntoa lukuun ottamatta kaikki Loiston 249 asunnosta on myyty, ja loputkin varattu. Ensimmäiset asukkaat muuttavat taloon syyskuun lopussa. Loiston lisäksi Kalasataman keskus saa lopullista muotoaan ja etenee myös toisaalla; kolmas torni on jo rakenteilla, ja neljännen rakentaminen on tarkoitus aloittaa myöhemmin tänä vuonna.\nLue lisää Kalasataman keskuksesta.